
ALIANTELE MATRIMONIALE ALE FAMILIEI BASARAB 


Demersul meu este legat de reluarea 
acestui subiect în lumina unor cercetări 
recente, cu sublinierea unor ipoteze într-o 
zonă unde doar cercetări aprofundate pot 
aduce lumină. Primul semn de întrebare este 
legat poate de cea mai veche conexiune 
dinastică medievală între spaţiul românesc și 
cel sârb şi anume posibila identitate a lui 
Thocomerius (tatăl lui Basarab | pomenit în 
Cronica Pictată de la Viena) şi loan Tihomir, 
fratele mai mare al lui Ștefan Uros |, 
fondatorul dinastiei Nemanjic al Principatului 
Sârbesc fondat la RaSka.! Moartea lui Tihomir 
înecat după pierderea luptei cu fratele său, ar 
putea explica de ce Basarab 1 şi-a orientat 
alianțele dinastice către spațiul maghiar prin 
căsătoriile lui Nicolae Alexandru şi cel bulgar 
prin căsătoria fiicei sale Teofana. Dar alt 
argument nu avem, iar colegul nostru lectorul 
universitar dr. Claudiu Neagoe exclude ca 
această asemănare de nume să ducă către o 
singură persoană. Din căsătoria lui Basarab cu 
Marghita(Margareta), posibil de rit catolic des 
invocată ca soţia legendarului Negru Vodă, 
avem pe Nicolae Alexandru, Theodora, posibil 
o altă fată Ruxandra şi posibil încă un băiat. 

Despre politica de alianţe matrimoniale 
ale câmpulungeanului Nicolae Alexandru, fiul 
lui Basarab LI, s-a discutat destul de mult în 
cercurile specialiştilor. Studii recente arată 
însă o dimensiune mai complexă a relațiilor 
primilor Basarabi cu dinastiile din Serbia, 
Bulgaria, Imp. Bizantin şi Ungaria. Cu trei 
căsătorii: Maria Lackfy, Klara Doboca, Margit 
Dabkai şi posibil şapte urmași, cu o dispută 
legată de un domnitor cu numele Nicolae 
Alexandru sau doi, Nicolae şi Alexandru, cu 
multe necunoscute legate de Curtea 


, Ioniță Adrian, Kelemen Beatrice, Simon Alexandru, 
AL WA Prinţul Negru al Vlahiei şi vremurile sale, Ed. 
Academia Română Centrul de studii Transilvane 
Argonaut, Cluj-Napoca, 2017, p.274 

Prof. Călcîi Claudiu Ion 
Scoala Gimnazială Nanu Muscel 


domnească, Câmpulungeanul nostru 
reprezintă în continuare o temă de cercetare. 
Mergând pe ideea de alianţe matrimoniale să 
remarcăm că el reprezintă pivotul între spațiul 
maghiar de unde își ia nevestele şi spaţiul 
balcanic unde-şi căsătoreşte o parte dintre 
copii: Anca căsătorită cu regele sârb Ștefan 
Uroş V,Vladislav Vlaicu căsătorit cu Chera 
Ana fiica ţarului loan Alexandru de la 
Târnovo (ipoteză?), Ana căsătorită cu loan 
Strațimir ţarul de la Vidin. Fiica sa Elisabeta 
ajunge în spațiul maghiar şi polonez prin 
căsătoria cu Ladislau al II-lea duce de Oppeln 
şi palatin al Ungariei. Un alt fiu, Voislav a 
decedat prematur (mormântul 10 ?), un altul 
pe nume Radu a fost răpus la Dunăre (în 1377 
de unguri ?). Căutând şi rezultatul pe termen 
lung al acestor alianţe, lucrurile nu prezintă 
multă importanță pentru continuitatea 
dinastică a lui Nicolae Alexandru. 

În ce priveşte pe Ana să amintim că Ştefan 
Uros IV (Dusan — suflet) este încoronat şi 
împărat al sârbilor şi grecilor, iar stăpânirea lui 
începe de la Dunăre şi ajunge până la golful 
Corint. Este căsătorit cu Elena sora lui loan 
Alexandru, țarul de Târnovo. Fiul său Stefan 
Uros V (1355-1371) este numit cel Slab. 
Imperiul tatălui lui se destramă. În bătălia de 
pe râul Marița din 1371, coaliția dintre sârbi, 
bulgari şi bizantini duce ofensiva până 
aproape de Edirne, dar este înfrântă de turci. 
Moare în luptă conducătorul sârb al 
Macedoniei Vukasin. Câteva luni mai târziu 
moare şi Stefan Uros V. Soţia sa Anca, fiica 
domnului Alexandru Nicolae (botezat cu 
numele de Alexandru în onoarea cumnatului 
său de la Târnovo?2), nu i-a dăruit copii şi se 
stinge dinastia Nemanjic. Elisabeta a avut 3 
fiice din căsătoria cu Ladislau II. Vladislav 


Ioniță Adrian, Kelemen Beatrice, Simon Alexandru, 
op. cit., p.94 


Vlaicu n-a avut copii, dar există și varianta că 
ar fi fost tatăl lui Vlad Uzurpatorul. Voislav şi 
un anume Radu au decedat prematur. O altă 
fiică a domnului muntean, Ana, este căsătorită 
cu loan Strațimir (1356-1396), ţarul de la 
Vidin, având ca fiică pe Dobroslava, prima 
regină a Bosniei. Acesta, ca şi rivalul său lon 
Şişman (1371-1395), ţarul de la Târnovo, sunt 
copiii ţarului loan Alexandru (1331-1371) din 
dinastia Şişman. Doar că ţarul de Vidin este 
din căsătoria cu Theodora, fiica lui Basarab I, 
în timp ce fratele său de la Târnovo este din a 
doua căsătorie cu Sarah, o evreică din 
Târnovo,  creștinată sub același nume 
Theodora. O fiică din prima căsătorie, Chera 
Ana a fost căsătorită cu Vladislav Vlaicu 7 
Strațimir şi Anca sunt luaţi prizonieri de 
regele Ungariei Ludovic în 1365 şi Țaratul de 
Vidin devine Banatul Bulgariei, teritoriu 
maghiar. În 1368 Vladislav cucerește Vidinul 
ameninţat de Șişman şi turci, redevine vasalul 
regelui maghiar şi obţine revenirea lui 
Strațimir. Murad I ocupă oraşele Adrianopol și 
Plovdiv în 1369, forţează o alianță cu loan 
Alexandru şi asociatul său la domnie loan 
Şişman şi atacă Valahia. Sunt respinşi de 
Vladislav şi Ladislau de Doboca. Până la 
urmă, cel mai important pentru continuitatea 
dinastică este Radu 1 dar și familia lui este 
încă insuficient explicată. Cu siguranţă nu este 
acel Radu care cade în luptă cu ungurii la 
Dunăre în 13777 Căsătorit cu Ana Kalinika 
(prințesă bizantină ca ipoteză?) sau cu două 
căsătorii Ana și Kalinika, a dat doi urmași 
importanți pentru continuitatea dinastică: 
Mircea cel Bătrân (fiul Kalinikăi ?) şi Dan | 
(fiul Anei1?). Dan 1 (1354-1386) este asasinat 
în vecinătatea Silistrei în campania contra lui 
Ivan Șișman care era aliat cu turcii. Cei doi 
frați vitregi, Ivan Strațimir şi Ivan Șişman 
devin şi ei victimele cuceririi otomane, unul 
fiind decapitat şi altul ștrangulat între 1395- 
1396. Era sfârșitul Țaratului vlaho-bulgar 


* Pavel Chihaia, Din cetăţile de scaun ale Ţării 
Românești, Ed. Meridiane, Bucureşti, 1974, p. 20 
* Pavel Chihaia, op. cit., p. 123 


întemeiat la 1185 de vlahii Petru şi Asan. 
Mircea cel Bătrân va ocupa scena politică 
pentru următoarele decenii. Ne mutăm atenția 
spre o altă ramură din familia lui Basarab |. 
Afirmația că Ștefan Uros III a fost căsătorit cu 
o fiică a lui Basarab I, Ruxandra rămâne 
deocamdată o teorie. Tot în acest plan al 
teoriei, ideea că Ruxandra ar fi avut o fiică 
căsătorită cu loan Asan IV. La sfârșit să ne 
îndreptăm atenţia către un posibil fiu al lui 
Basarab, rămas necunoscut cercetării istorice. 
Ne întoarcem la faptele cunoscute, cum că 
regele sârb Stefan Uros IV conduce cavaleria 
tatălui său în bătălia de la Velbajd din iulie 
1330, sârbii şi mercenarii germani obținând o 
mare victorie contra alianţei bulgare şi 
bizantine în frunte cu Mihail al III-lea şi 
Andronic al III-lea. În tabăra învinsă se află şi 
detașamentul de valahi și tătari trimis de 
Basarab? Este condus chiar de un fiu al lui 
Basarab? La întrebarea dacă a avut Basarab | 
mai mulți fii un indiciu ni-l dă şi Cronica 
Pictată de la Viena, care aminteşte că Basarab 
I a oferit ca ostatic unul dintre fii regelui Carol 
Robert, în încercarea de evitare a războiului. 
La final, doresc să atrag atenţia că subiectul 
este departe de a fi epuizat şi cu siguranță 
cercetările vor aduce informaţii noi. 


Ș Ioniță Adrian, Kelemen Beatrice, Simon Alexandru, 
AL WA op. cit.,p.5l 


ARBORELE GENEALOGIC AL BASARABILOR 

RELAȚIILE POLITICE ȘI MILITARE ALE MOLDOVEI CU POLONIA, 
DE LA ŞTEFAN CEL MARE ȘI PÂNĂ LA PETRU RAREŞ 


„„Nădăjduim în Dumnezeu că vom fi 
ce am fost , şi mai mult decât atâta, vom 
plăti tot pe tocmai” -PETRU RAREȘ 
(Nicolae Iorga) 

Problema relaţiilor politice şi militare 
dintre Moldova și Polonia a fost una 
complexă, cu rădăcini adânci dar şi cu urmări 
serioase, manifestate de-a lungul Evului 
Mediu. 

Ştefan cel Mare-1457-1504-a fost preocupat 
permanent de stabilirea unor relații cât mai 
bune cu statul vecin de la nord, pe de o parte 
deoarece dorea includerea Poloniei în sistemul 
de alianțe anti-otomane într-un moment 
sensibil al epocii , când Poarta era în plină 
expansiune sud-est europeană , iar pe de altă 
parte spre a o împiedica pe Polonia să facă o 
alianță pe baze catolice cu Ungaria , alianță 
care punea mari probleme statului moldav, 
care în ciuda unor demersuri serioase și 
constante, nu reuşise să aibă o susținere 
semnificativă din partea Papei şi a lumii 
catolice în general. 

Relaţiile moldo-polone încep încă din sec.al 
XIV lea. În 27 ianuarie 1388, Petru al II-lea 
Muşat în unire cu fratele şi co-regentul 
său Roman, împrumută pe Wladislav al II lea 
Jagello (care era în căutarea de fonduri 
necesare continuării războaielor cu Ordinul 
Cavalerilor Teutoni), regele Poloniei, cu 4000 
de ruble, sumă redusă mai apoi la 3000 de 
ruble (493,440 kg argint fin)primind 
zălog Haliciul, înlocuit apoi cu Pocuția, pentru 
cazul în care suma nu ar fi fost restituită în trei 
ani. „Noile hotare” nu erau deloc un ţinut 
străin dat fiind prezenţa elementului românesc 
în zonă. 

Lucrurile s-au desfășurat foarte rapid, 
astfel încât la 10 februarie , acelaşi an, Petru 
anunţa că a trimis deja suma cerută (Giurescu, 
1972, p.80) 

Lui Petru îi trebuia la nord hotar 
pe Nistru, iar regele Poloniei nu îl putea ceda 


Profesor Tudor Vlad 
Scoala Gimnazială „Nae A.Ghica” Rucăr 


Chiar când trebuia să facă dovada destoiniciei 
sale, ci vându sub forma unui împrumut, 
teritoriul încălcat de moldoveni. 


la 1648 Harta Pocuţiei la 1648 


Între anii 1331 și 1463, Pocuția este 
cumpărată, răscumpărată, cedată ca moştenire 
de câteva ori între Lituania şi Polonia sfârşind 
la 1463 când Polonia o răscumpără adunând 
banii printr-un impozit aplicat locuitorilor din 
provincie. 

În 1490, Ştefan cel Mare s-a socotit 
îndreptățit să reia Pocuția pe care Ştefan al 
II-lea o pierduse]. Detașamente ale oștirii 
Moldovei au pătruns în Pocuția și la 22 
august trupele lui Ştefan cel Mare dețineau 
deja Colomeea, Haliciul şi asediau ceta- 
tea Sniatin, polonezii propunând negocieri în 
rezolvarea litigiului). între 1490 şi 
1492 regiunea este bulversată de răscoala 
țărănească a lui Muha. 


Regiunea a fost disputată între cele două 
state, deoarece sumele împrumutate de regele 
polonez nu au fost returnate niciodată. 
Prin victoria de la Codrii Cosminului din 1497, 
Ştefan îşi întăreste autoritatea. Polonezii vor 
tergiver-sa tratativele şi ca urmare în octom- 
brie 1503 trupele domnului Moldovei au 
pătruns în Pocuția prin locuri neştiute de 
poloni. Ştefan cel Mare a numit în fruntea 
administraţiei provinciei, moldoveni, a preluat 
veniturile provinciei, a reglementat ridicarea 
la oaste şi în paralel invită partea adversă la 
tratative directe. 

Pocuția a constituit obiect de dispută 
între Moldova şi Polonia pe tot parcursul istoriei 
medievale. În vremea lui Petru Rareș existau în 
Pocuția 13 orașe şi târguri și câteva sate locuite 
atât de ruteni cât şi de moldoveni. În 1531, 
după bătălia de la Obertyn, Pocuția a fost 
recucerită de polonezii conduși de hatmanul Jan 
Tarnowski, care l-a învins pe domnitorul 
moldovean Petru Rareş. 
(https://ro.wikipedia.org/wiki/Pocu%C8%9Bia) 
De altfel , personalitatea lui Ştefan cel Mare, a 
produs o impresie puternică în epocă , iar cel 
mai frumos elogiu pentru faptele sale l-a 
primit din partea cronicarului polonez Jan 
Duglosz: ...0, bărbat minunat, cu nimic mai 
prejos decât comandanții eroici, de care atâta 
ne mirăm! În zilele noastre, câştigă el, cel 
dintâi dintre principii lumii, o strălucită 
biruință asupra turcilor. După a mea părere, 
el este cel mai vrednic să i se încredinţeze 
conducerea și stăpânirea lumii, şi mai ales 
cinstea de comandant împotriva turcilor, cu 
Sfatul, înțelegerea şi hotărârea tuturor 
creștinilor, de vreme ce ceilalți regi şi principi 
catolici îşi petrec timpul numai în trândăvii 
sau în războaie civile . 

O, bărbat triumfal şi victorios, care biruişi 
pe toți regii învecinaţi! O, om fericit, care te 
bucurași de toate darurile, câte natura altora 
numai în parte le dă: unii înţelepţi şi vicleni, 
alții viteji şi drepți, alții iarăşi cu noroc 
împotriva dușmanilor. Tu singur le avuşi 
hărăzite toate laolaltă: drept-prevăzător, isteţ, 
biruitor al tuturor dușmanilor! Nu degeaba 
trebuie socotit printre eroii secolului 
nostru.(Mocanu, 1981, p.148) 


Pe planul relațiilor politice , Ştefan a avut 
două momente de maximă importanță, pentru 
destinul istoric al Moldovei şi al Poloniei. 

La 4 aprilie 1459, se semnează tratatul 
moldo-polon de la Overchelăuţi, pe Nistru, 
încheiat ca urmare a atacurilor oștilor lui 
Ştefan cel Mare în sudul Poloniei. Se 
consemna încetarea stării de război dintre 
Moldova şi Polonia, voievozii Rusiei mici şi 
ai Podoliei se obligau să nu permită lui Petru 
Aron să se apropie de graniţa Moldovei decât 
până la Smotric, iar Ştefan recunoaște pe 
regele polon Cazimir al IV lea Jagello ca 
suzeran.Domnul Moldovei se obliga să 
restituie moşiile confiscate boierilor care vor 
veni în ţară. Tratatul stipula şi unele clauze cu 
caracter economic.(Giurescu, 1972, p.99) 

Tot prin acest tratat, Moldova intra 
într-un nou sistem de alianțe, alături de 
uniunea  Polono-Lituaniană, şi Imperiul 
Otoman, împotriva regatului Ungariei şi a 
Țării Româneşti.(Câmpeanu, 2022, p.74) 
Către sfârșitul secolului al XV lea are loc un 
nou eveniment , care lega cele două state într- 
un sistem de vasalitate de prim rang în Evul 
Mediu. 

În ziua de luni, 12 septembrie 1485, la 
amiază, în oraşul Colomeea, din Pocuția 
poloneză, domnul Ţării Moldovei Ştefanşi 
boierii săi au depus jurământul de vasalitate 
faţă de regele Poloniei Cazimir IV Jagieto. 
Dar situaţia politică în sud estul european era 
oscilantă şi complicată.De asemenea statutul 
politico-juridic internaţional al Moldovei era 
într-un echilibru fragil. Şi mai ales expus unor 
riscuri majore. 

În 1485 ŞtefanVodă al Moldovei a 
abandonat alianţa cu MatiaCorvinul, care 
încheiase pace cu Înalta Poartă în 1483 şi, 
dintr-o eroare diplomatică, îi permisese lui 
Baiazid II să cucerească Chilia şi Cetatea 
Albă. Voievodul Moldovei s-a întors la 
„opţiunea polonă”, potrivit expresiei inspirate 
a regretatului profesor Şerban Papacostea. 
Regele Cazimir IV era singurul suveran care 
putea să-i acorde lui Ştefan cel Mare ajutorul 
militar de care avea nevoie în lupta 
antiotomană, în general, şi în recuperarea 
cetăților pontice, în particular. Ajutorul primit 


de la rege a fost însă insuficient, iar raidurile 
repetate ale achingiilor otomani de la Silistra, 
în iarna dintre anii 1485 şi 1486, l-au 
determinat pe Ștefan cel Mare să încheie 
pacea cu Baiazid II, în toamna anului 1486. 
Deşi voievodul Moldovei a privit această 
înțelegere cu Înalta Poartă ca pe o situaţie 
intermediară, sperând reluarea cât mai curând 
a luptei antiotomane, deturnarea cruciadei din 
1487 în favoarea intereselor imediate ale 
Poloniei l-a decepţionat pe domnul de la 
Suceava,care şi-a pierdut nădejdea într-un 
ajutor polon real. Încheierea păcii polono- 
otomane din anul 1489 a reprezentat ruptura 
definitivă dintre domnul Moldovei şi regele 
Poloniei. Într-o primă fază, Ştefan cel Mare I- 
a angajat pe tâlharul Muha să întreprindă o 
serie de represalii împotriva provinciilor sud- 
estice al Poloniei, după care a intervenit 
diplomatic la papa Inocențiu VIII pentru a 
obţine desfacerea jurământului de credinţă 
prestat regelui Cazimir la Colomeea în 
septembrie 1485. Se pare că voievodul 
Moldovei a primit în cele din urmă 
binecuvântarea solicitată sfântului părinte, 
pentru a se orienta din nou spre regele 
Ungariei.(Câmpeanu, 2022,p. 

Un nou episod în relațiile moldo-polone are 
loc chiar la finalul secolului al XV lea. 

În primăvara anului 1499, s-au întrunit la 
Cracovia reprezentanții Ungariei, 
Moldovei,Poloniei şi Lituaniei pentru a 
încheia pacea și o alianță comună împotriva 


Imperiului  Otoman.În cadrul acestei 
„conferinţe internaționale” de pace, care a 
durat în totalitate cinci luni  (aprilie- 


septembrie), au fost încheiate o serie de tratate 
de alianță, în urma căreia s-a construit un 
adevărat „bloc antiotoman”? al celor patru 
puteri din Europa răsăriteană , la care s-au 
adăugat Boemia,ca parteneră a Ungariei, și 
Țara Românească. Primul tratat de alianță a 
fost încheiat între Vladislav II şi Jan Olbracht, 
repetându-l pe cel încheiat în vara anului 
precedent,cu specificarea că „aceste articole se 
consideră a fi încheiate în măsura în care cele 
care îl privesc pe voievod însuşi voievodul 
Moldovei le va accepta””. Trimișii lui Ștefan 
cel Mare,boierii Hărman şi Ivanco Isăescul, au 


tratat ratificarea acestui  document,după 
clarificarea unor rezoluţii, reformularea altora 
şi introducerea unor clause noi. 

În Moldova,domnul ţării și-a convocat 
boierii la sfat la curtea domnească de la 
Hârlău. După multe tratative,în 12 iulie 1499, 
cancelaria domnească a emis varianta finală a 
tratatului de pace și de alianță dintre Ştefan cel 
Mare şi Jan Olbracht, în slavonă şi latină, cum 
au promis cei doi reprezentanți moldoveni la 
„congresul de pace” de la Cracovia. Astfel 
„pacea moldo-polonă a fost restaurată, în zece 
puncte: I. Jan Olbracht îl iartă pe Ştefancel 
Mare pentru toate nedreptăţile şi pagubele pe 
care i le-a pricinuit în războiul trecut şi 
garantează domnului și urmașilor săi domnia 
nestingherită asupra  Moldoveijla rândul 
său,domnul de la Suceava şi fiul său Bogdan, 
împreună cu  clerul,dregătorii și boierii 
Moldovei „jură să dea uitării vechea dușmănie 
şi să păstreze pacea perpetuă cu regale 
Poloniei şi cu frații săi. II. Cele două părți se 
obligă să fie prieten prietenului şi duşman 
dușmanului, formulă împrumutată, fără 
îndoială,din diplomaţia otomană. III. Regele şi 
frații săi se obligă să nu adăpostească nici un 
pretendent la tronul Moldovei sau, dacă ar găsi 
un astfel de pretendent pe teritoriile lor, să-l 
alunge. Aceeaşi obligaţie şi-o asumă şi 
domnul de la Suceava, în cazul în care s-ar ivi 
în  stăpânirile sale un pretendent la 
CoroanaPolonă. IV. Voievodul Moldovei se 
obligă să nu acorde azil politic fugarilor 
poloni și să-ialunge din ţară pe toţi cei care nu 
obțin iertarea regelui fie direct,fie chiar prin 
intermediul său. Aceleași obligaţii şi le asumă 
şi regale polon faţă de pribegii moldoveni. V. 
Atât regale Poloniei, cât şi cel al Ungariei se 
angajează să-l acorde azil politic lui Ştefan cel 
Mare, familiei sale,averilor sale şi boierilor 
care îl vor însoţi, în cazul în care vor fi 
obligați să părăsească Moldova; de asemenea, 
cei doi suverani se obligă să-l acorde 
voievodului moldovean şi loialilor săi, la 
nevoie, ospitalitate și ajutorul necesar pentru 
a-şi recupera tronul. VI. Ştefan cel Mare se 
angajează să nu păgubească Regatul Polonnici 
cu vorba, nici cu fapta, şi să-l informeze pe 
Jan Olbracht de orice acţiune duşmănoasă 


îndreptată împotriva sa sau a regatului său. 
Suveranul polon îi promite voievodului 
moldovean să procedeze la fel. VII. Dacă 
Vladislav II şi Jan Olbracht ar porni în 
persoană împotriva turcilor, Ştefan cel Mare 
se obligă să-l însoţească cu toate puterile 
sale,în persoană sau, dacă nu va putea lua 
parte personal la campanile sale „îl va trimite 
pe fiul său Bogdan. Dacă regale Ungariei 
urma să treacă peste Ţara Românească, regale 
Poloniei nu putea trece decât pe la Obluciţa, 
altă rută nefiindu-l permisă fără acordul 
domnului de la Suceava. VIII. Până la 
viitoarea campanie,atât regale Ungariei,cât şi 
cel al Poloniei sunt datori să-l acorde 
voievodului Moldovei ajutorul necesar 
împotriva turcilor,iar cel din urmă se obligă 
să-l informeze pe cei doi suverani în legătură 
cu toate mișcările strategice ale inamicilor 
necredincioşi  şi,desigur,nu le va acorda 
acestora ajutor militar. LX. Cele două părți îşi 
garantau reciproc libera circulație a 
negustorilor,care erau datori să plătească doar 
vămile obişnuite, stabilite prin vechile 
înțelegeri. X. Nedreptăţile şi pagubele suferite 
de supuşii poloni în Moldova vor fi judecate 
de staroştii din Cernăuţi şi Hotin,iar cele 
suferite de moldoveni în Polonia, de starostele 
din Camenița. La nevoie, regale Poloniei și 
domnul Moldovei vor constitui „comisii 
juridice”” mixte, formate din reprezentanți 
poloni şi moldoveni,care să judece personal 
cazurile care depăşesc competenențele celor 
trei staroşti. 

Martorii documentului sunt 
mitropolitul, episcopii de Roman şi de 
Rădăuţi, precum şi mari boieri şi dregători ai 
Moldovei, enumeraţi nominal. 

Documentul, atât în varianta slavă cât 
şi în variant latină, a fost sigilat atât de domnul 
țării cât şi de toţi martorii enumeraţi.În textul 
tratatului, pacea dintre Moldova şi Regatul 
Poloniei părea de neclintit.(Câmpeanu, 2022, 
p.267-269) 

Cu toate aceste reuşite diplomatice , 
după moartea lui Ştefan cel Mare ,în anul 
1504, conflictele dintre moldoveni şi poloni 
vor continua. 

Succesorul lui Ștefan, fiul său, Bogdan 
al III ea, care a domnit între 1504 şi 1517, va 
avea şi el o relaţie politică cu numeroase 
oscilații. față de Polonia. 

În momentul în care a luat domnia, a și 
avut motive de luptă cu polonezii: cerând 
mâna Elisabetei, sora regelui Poloniei, căruia 
îi dăruise şi două cetăţi, şi fiind refuzat de 
două ori, Bogdan pustieşte Polonia. În cele din 
urmă se convine asupra căsătoriei cu unele 
promisiuni favorabile in ceea ce priveşte 
catolicismul în Moldova (1506). Curând după 
aceea, regele Poloniei moare, iar succesorul 
acestuia nu mai aprobă căsătoria, ceea ce 
provoacă o serie de devastări reciprocel?l, până 
la 4 octombrie 1509, când Bogdan al III-lea 
este învins pe Nistru, lângă Hotin şi se face 
pace la 17 ianuarie 1510, iar Bogdan renunță 
la căsătorie în schimbul unor avantaje politico- 
economice. Tot în 1510, tătarii năvălesc in 
Moldoval”!, pradă cumplit ţara și iau cu ei 74 
de mii de robi. În noiembrie 1510, Bogdan al 
III-lea preîntâmpină o nouă năvălire tătă- 
rească. Marele pericol reprezentat de tătari 
devine devastator în 1511 când aceştia ocupă 
țara. Polonezii, de frică, îi trimit ajutor şi 
Bogdan îi loveşte pe  năvălitori în 
mai 1512.(wikipedia) 

Ștefăniță Vodă cel Tânăr a domnit în 
Moldova între 1517 şi 1527, devenind 
voievod al ţării la vârsta de 11 ani. El a avut 
relaţii tensionate cu Polonia şi cu Țara 
Românească, deoarece pe teritoriul acestor 
state s-au adăpostit mai mulți boieri care au 
vrut să-l trădeze. Nepotul lui Ştefan cel Mare 
preia frâiele ţării abia în anul 1522. Având 
vârsta de doar 16 ani, acesta a început să-şi 
arate  nemulțumireafață de regele polon 
pentru că le-a permis mai multor boieri 
moldoveni trădători să se refugieze pe 
teritoriul statului polon. 

Relaţiile dintre cele două ţări au devenit şi 
mai tensionate după ce regele Sigismund I al 
Poloniei s-a împotrivit căsătoriei dintre 
Ștefăniță Vodă şi fiica sa. Totuşi, pericolul 
otoman face ca cele două state să fie aproape 
de a încheia o nouă alianţă, prin intermediul 
hatmanului Luca Arbore. 


De frică să nu se alieze cu turcii, 
nobilii poloni au convins-o pe soţia sa să-l 
otrăvească, domnitorul murind la vârsta de 21 
de ani.(Adevărul.ro) 

Succesorul lui Ștefăniță, Petru Rareş a 
avut două domnii: prima între 20 ianuarie 
1527 şi 18 septembrie 1538 şi cea de-a doua 
între 19 februarie 1541 şi 3 septembrie 1546. 
Petru Rareș a fost foarte preocupat de apărarea 
hotarelor Moldovei, conştient fiind că de acest 
lucru depindea în ultimă instanţă existența 
Moldovei, în condiţiile în care Imperiul 
Otoman era în plină expansiune, iar statele din 
Europa de Sud-Est erau transformate în 
paşalâcuri. 

De aceea, în 1529, el încheie cu 
sultanul Suliman al II lea, o capitulaţie, care la 
articolul V preciza:,, Hotarele Moldovei se vor 
păstra neatinse în toată întinderea lor *; iar la 
articolul XII se completa astfel:,, fara va fi 
apărată de Poarta Otomană în orice 
împrejurare neamul moldav va cere sprijinul 
și ajutorul său"(Mocanu, 1981, p.154) 

Domnitorul moldovean a ajuns la o stare de 
conflict cu Polonia, deoarece a ridicat deschis 
problema Pocuţiei. Chiar dacă a fost înfrânt la 
Obertyn în 1531,Petru Rareş a avut în 
continuare incursiuni în teritoriile poloneze. 
Victoria poloneză din această bătălie, va avea 
şi ecouri internaționale , dar şi o consecință 
neașteptată pentru Petru Rareş.Zece ani mai 
târziu, când domnitorul ghinionist avea să fie 
detronat la porunca sultanului otoman, 
înlăturarea lui a fost declarată drept o meritată 
pedeapsă pentru cineva care ,, l-a tulburat pe 
cel mai bun prieten al Porții, regele 
Poloniei”.(Davies, 2014, p.142) 

După moartea lui Petru Rareș, au 
urmat vremi de nesiguranță şi de criză, care au 
dus ţara la un pas de dezastru(Pop, 2018, p.18) 
Cu domnia lui Petru Rareş se încheie o 
întreagă epocă a istoriei noastre, când românii, 
timp de peste două sute de ani se structurează 
temeinic pe plan intern, şi se afirmă pe plan 
internațional.(Djuvara, 2013, p.145) 

Deşi au fost oscilante, contradictorii şi 
preponderent conflictuale, relațiile politico- 
militare dintre Moldova și Polonia au totuși 
meritul de a fi marcat pozitiv epoca sfârșitului 


II 


de secol al XV lea şi începutului de secol al 
XVI lea, menţinând un echilibru şi un statut 
politico-juridic internaţional bine reglementat 
prin acte diplomatice de prim rang-în 
condițiile epocii-cu atât mai important cu cât 
ascensiunea deosebită a Imperiului Otoman și 
atacurile permanente ale tătarilor, au pus la 
grea încercare Moldova , dar şi celelalte state 
medievale româneşti, Țara Românească şi 
Transilvania. 

şa cum afirmam în numărul anterior al 

revistei noastre, continuăm periplul 

nostru privind influenţele culturii 
româneşti în context european. În acest număr 
abordăm câteva aspecte ale influențelor 
occidentale asupra culturii noastre în evul 
mediu, respectiv secolele XIV-XVI. 

Principatele române au fost, încă de la 
întemeiere, zona de contact, de interacţiune a 
celor două culturi europene, occidentală şi 
răsăriteană! Săpăturile de la biserica 
domnească din Curtea de Argeş au scos la 
iveală obiecte de artă care atestă o puternică 
influenţă apuseană, pătrunsă la noi prin 
intermediul  Angevinilor maghiari, pe la 
sfârşitul secolului al XIII-lea şi începutul 
secolului al XIV-lea. O parte din instituţiile 
vechi româneşti arătau o strânsă legătură cu 
instituţiunile carolingiene. Patronul episcopiei 
catolice din Argeş, Vlaicu Vodă, întrebuința 
limba latină în cancelaria sa, aşa cum ne arată 
şi inscripția de pe pecetea voievodală. 
Influenţa apuseană nu a fost mai accentuată în 
prima fază, nici în Ţara Românească, nici în 
Moldova, unde s-au întemeiat episcopii 
catolice, față de preponderența ascendentă a 
curentelor ce continuau să pătrundă din sudul 
Dunării. 

Portretul lui Mircea de pe peretele 
mânăstirii Cozia, în care acesta apare îmbrăcat 
în hainele cavalerilor occidentali, are însă pe 
cap aşezată o coroană identică cu cea a 
împăraţilor din Constantinopol. Însemnele cu 
scutul şi crinul casei de Anjou, ce apăreau pe 
monede şi pe peceţile domneşti, n-au pătruns 
şi în peceţile boiereşti: splendorile curților 
ungare şi polone, ce au fost imitate de primii 


1 . . . . .. A . 
Sextil Puşcariu, Istoria literaturii române vechi. 


Epoca veche, Editura Eminescu, Bucureşti, 1987, p.19. 

domni din cele două Principate, au fost 
înlocuite cu fastul exterior de la curtea din 
cetatea de la Constantinopol. Penetraţia 
occidentală, cu tradiția feudală şi propaganda 
catolică, n-a fost nici adâncă, nici de lungă 
durată”. În lupta celor două biserici, cea 
ortodoxă răsăriteană, cu care s-a identificat 
încă de la început poporul român, a triumfat 
asupra bisericii catolice, care era a străinilor. 

„Dacă românii n-ar fi avut nenorocirea 
să fie în drumul năvălirilor slavilor, dacă n-ar 
fi adoptat liturghia slavonă în Biserică şi în 
cancelaria domnească, în actele private, în 
cronici şi în literatură, nu s-ar fi ridicat un zid 
între români şi apusul Europei.”S 

Cu toate acestea au existat şi posibilități 
de cultură superioară în istoria românilor şi 
anume faptul că românii au avut, în Evul 
Mediu o cultură care nu era de disprețuit. Au 
avut o bogată cultură populară, o artă 
bisericească, cu „un capitol evoluat şi original 
al artei bizantine”, o organizaţie politică şi 
administrativă proprie şi originală, o literatură 
bisericească şi istorică de valoare”. 

Treptata scădere a cunoaşterii limbii 
slavone şi întrebuinţarea scrisului românesc, a 
însemnat şi declinul culturii mânăstireşti şi a 
culturii timpului de altfel. Pentru ca scrisul 
românesc să pătrundă şi în literatură, a fost 
necesar un impuls venit din afară. Apare astfel 
influenţa apuseană, care a pătruns în Ardeal, 
unde existau cărți întregi tălmăcite în 
româneşte, timp în care în Principate erau 
foarte puţini cei care încercau să-şi aştearnă 
gândurile în limba părinteascăs. 


? Ibidem. 

3 p. P. Panaitescu, Introducere la istoria culturii 
româneşti, Bucureşti, 1969, p. 13 

* Ibidem, p. L5 

” Sextil Puşcariu, op. cit. p. 53. 


Creşterea numărului de documente 
româneşti de la sfârşitul secolului al XVI-lea 
din zona Ardealului, fac ca acestea să treacă 
munţii şi să se răspândească şi în Ţările 
Române. Biserica catolică ajungând la o 
putere extraordinară, a adus cu sine 
îndepărtarea de simplitate creştinească şi 
apăsarea greu de suportat a credincioşilor, 
totodată s-au ivit pe la sfârşitul evului de 
mijloc (sec XI-XIV), glasuri care protestau şi 
cereau o reformă a bisericii. Acest fapt a dus 
se pare, în a doua jumătate a secolului al XV- 
lea“, la apariţia primelor traduceri de cărţi 
sfinte în limba română, deşi în Principate, sub 
influenţa slavismului şi a teologilor erudiţi 
(învăţaţi) pe care-i adăpostea, nu erau admise 
cărțile bisericeşti scrise în română. Ele erau 
considerate ca potrivnice canoanelor, iar 
ardelenii husiţi nişte eretici”. 

Cunoscutul istoric şi filolog român P. P. 
Panaitescu ajunge la concluzia că românii n-au 
adoptat în totalitate cultura apuseană, „nu 
numai pentru că se ajunsese la forme 
superioare de manifestare, pe care societatea 
românească nu era încă aptă să le primească” 
dar şi pentru faptul că structura însăşi, tipul de 
cultură occidental „era străin de această 
societate românească”*. 

Cultura este în directă legătură cu 
formele sociale şi, fără evoluţia lor, ea nu se 
poate schimba, astfel cultura occidentală a fost 
la început o cultură a nobilimii independente 
feudale şi a oraşelor, timp în care la noi n-a 
existat această formă de nobilime. Boierii 
români au fost nişte „seniori ai pământului””, 
erau legaţi de agricultură, de pământ. Structura 
noastră socială nu permitea formele acestei 
culturi străine, deoarece „celula de bază a 
societăţii româneşti în Evul Mediu a fost, fără 
îndoială, satul sau obştea sătească”! şi nu 
oraşele mari şi luxoase, cu o burghezie 
rafinată şi bogată, de tip occidental. 


* Ibidem, p. 54. 

7 Ibidem, p. 56. 

* p. P. Panaitescu, op. cit., p.18. 

” Ibidem. 

'9 Claudiu Neagoe, Scurtă istorie a românilor (secolele 
XV-ĂXVIII). Caiet de seminar, Piteşti, 2005, p. 5. 


Românii au avut o viaţă de tip rural, 
influența culturii apusene fiind scăzută, au 
existat totuşi în viaţa lor socială elemente mai 
evoluate, apropiate de formele de viaţă 
apuseană pe fondul de temelie al culturii 
răsăritene. Pe de altă parte, în măsura în care 
anumite forme de cultură apuseană erau 
potrivite sufletului românesc, ele au fost 
adoptate de români. Astfel, în secolul al XIV- 
lea, Curtea Domnească de la Argeş, 
îmbogăţită prin vămile comerțului regional, 
afişa moda apuseană prin paftaua din 
mormântul lui Radu Vodă zis Negru care era 
din aur cizelat, reprezentând un cavaler şi 
doamna lui în balconul unui castel feudal!!. 

Un alt exemplu în acest sens, îl 
constituie tabloul votiv al lui Mircea de la 
Cozia. De altfel, au existat şi la noi (în epoca 
lui Radu Negru şi al lui Mircea cel Bătrân) 
pentru scurtă vreme însă, cavaleri români 
îmbrăcaţi în zale, care au luat parte la un turnir 

de la Buda, alături de cavalerii apuseni “. 


Paftaua de la Argeş 


Aceste elemente apusene ale culturii 
noastre vechi, sunt importante deşi sunt 
excepţii în societatea românească medievală. 
Datorită caracterului rural al societăţii 
româneşti medievale ea se diferenția de 
cultura occidentală de spirit orăşenesc sau 
curtean, fiindu-ne străină ca structură proprie. 

Conform lui P. P. Panaitescu, în timp ce 
cavalerul şi curteanul sunt individualişti, 


1! p. P. Panaitescu, op. cit., p.19. 

[a Apud P. P. Panaitescu, Armata lui Mircea cel Bătrân, 
în „Convorbiri literare”, septembrie-octombrie, 1942 în 
idem, Interpretări româneşti. Studii de istorie 
economică şi socială, p. 19. 


săteanul trăieşte în comunitate de muncă, fiind 
o parte a unui tot, trăieşte în comunitate şi prin 
comunitate. Orăşeanul care face negoţ şi 
afaceri e raționalist, este dinamic în timp ce 
agricultorul e  fatalist, intuitiv, static şi 
tradiționalist. Sunt iată atâtea deosebiri între 
cultura Apusului şi cea a poporului nostru, nu 
de formă, ci de spirit, astfel în cazul în care n- 
ar fi existat niciodată, Bizanțul, slavii şi 
ortodoxia, noi nu puteam adopta cultura 
apuseană şi nu acestea sunt de vină că n-am 
adoptat-o. 

Se poate afirma că a existat totuşi 
influenţă apuseană, prin răspândirea de cărți 
tipărite în româneşte, în secolul al XVI-lea, 
intermediari fiind nemți şi maghiari din 
Ardeal, care au căutat să câştige interesul 
românilor transilvăneni. Astfel, în anul 1544 
saşii din Sibiu au tipărit probabil cu slove 
aduse din Târgovişte de la tipograful 
Ljubavici, un Catehism în limba română!$. Se 
pare că acesta a fost începutul tipăriturilor în 
limba română, neexistând nici un exemplar 
însă din această carte pentru mărturie. Tot 
saşii, mai ales cei din zona Braşov unde 
deţineau o tipografie şi o fabrică de hârtie, au 
fost cei care au răspândit prin tipar cărţile 
bisericeşti, iar datorită relațiilor comerciale cu 
Țara Românească, a fost posibilă difuzarea lor 
şi în această zonă. 

Țara Românească a intrat începând cu 
anul 1324, în sfera de influenţă politică şi 
confesională a coroanei ungare. La 1 februarie 


1327, Papa loan al XXIII-lea trimitea 
voievodului Basarab o scrisoare în care îl 
numea pe acesta „principe catolic 


preacucernic”(princeps devotus catholicus) şi 
lăsa în grija sa pe toți dominicanii din fosta 
episcopie cumană (civitas Milcoviae) şi din 
toată „Terra Transalpină”!*. 

stfel, cea mai numeroasă şi influentă 
Astfel, fluent 


comunitate catolică din Țara Românească se 


15 Sextil Puşcariu, op. cit. p. 59. 

14 DRH, D. Relaţiile între Ţările Române, Volumul 1 
(1222-1456), volum întocmit de Ştefan Pascu, 
Constantin Cihodaru, Konrad G. Giindisch, Damaschin 
Mioc, Viorica Pervain, Ed. Academiei, Buc., 1977, p. 
39-40. 

afla în Muntenia, mai precis la Câmpulung, 
în jurul centrelor ecleziastice Cloaşterul şi 
Bărăţia. Însă din timpul interregnului maghiar, 
din anii 1301-1308, Câmpulungul trecuse sub 
controlul voievodului Basarab. După 
câştigarea independenţei, în urma victoriei de 
la 1330 (victoria de la Posada), stabilirea 
capitalei la Câmpulung a fost „firească şi 
necesară” ca urmare a ponderii sale 
demografice şi a importanţei geo-strategice!5. 
Atât Basarab (1310-1352), cât şi urmaşul său 
Nicolae Alexandru (1352-1364), au ocrotit şi 
încurajat comunitatea câmpulungeană. 

Avea să se producă însă o ruptură în 
relațiile româno-maghiare, către 1359, prin 
orientarea tot mai evidentă a voievodului 
Nicolae Alexandru spre Patriarhia de la 
Constantinopol şi implicit spre Bizanţ, dată la 
care s-a înfiinţat şi prima mitropolie a Ţării 
Româneşti, la Curtea de Argeş. Această 
acţiune a avut o triplă semnificaţie: religioasă, 
politică, juridică dar şi culturală. Extinderea 
ariei scrisului la nord de Dunăre şi la sud de 
Carpaţi a fost legată, aşa cum afirma Bogdan 
Murgescu, de „activitatea bisericească, nevoile 
statului şi viaţa orăşenească”!S, chiar dacă în 
spaţiul românesc scrisul a apărut mult mai 
târziu decât în Occident. 

Din punct de vedere arhitectural, a 
existat în spaţiul românesc, influenţa stilurilor 
apusene, stilul romanic (sec. IX-X) şi cel gotic 
(sec. XII-XIII). Cel mai important complex 
arhitectural din Ţara Românească, cel puţin 
pentru Evul Mediu dezvoltat rămâne cel de la 
Câmpulung-Muscel, unde, înainte de 1300, 
exista o „măreaţă şi foarte frumoasă”! 
biserică domnească, zisă a lui Negru Vodă 
datând de la jumătatea secolului al XIV-lea 
precum şi două lăcaşuri de cult catolic, 
Bărăţia şi Cloaşterul, datând din prima 
jumătate a secolului al XIV-lea. 


5 Dinu C. Giurescu, Țara Românească în secolele XIV 
şi XV, Editura Ştiinţifică, Bucureşti, 1973, p. 45. 

'* Bogdan Murgescu, Istorie românească-istorie 
universală (600-1800), ediţia a Il-a, Editura All, 
Bucureşti, 1999, p. 59. 

7 Istoria Ţării Româneşti. Letopiseţul Cantacuzinesc 
ediţie critică de C. Grecescu şi D. Simonescu, Editura 
Academiei, Bucureşti, 1960, p. 1-2. 


Ceea ce ni se potrivea din cultura 
occidentală am adoptat la timp în tot Evul 
Mediu; aşadar nu se poate afirma că 
slavonismul ar fi provocat ruperea noastră de 
moştenirea latină. Nu se poate învinui 
civilizația de stil patriarhal slavo-bizantin că ar 
fi cauza întreruperii civilizaţiei romane de stil 
orăşenesc şi imperial, când de fapt civilizația 
antică a dispărut în toată Europa, renăscându- 
se mult mai târziu, în forme schimbate, în 
Apus, sub influenţa unor factori sociali şi 
politici care au lipsit la noi'5. Este recunoscut 
aşadar faptul că anumite forme ale culturii 
superioare au influenţat şi rămas în organizaţia 
noastră socială: limba noastră, numele nostru, 
anumite aptitudini de ordine socială, o anume 
ordine fastă a vieţii, toate acestea înseamnă o 
moştenire spirituală mai adâncă decât formele 
exterioare ale culturii. 

Valorile morale fac oamenii mai fericiţi 
decât cele materiale, iar o cultură care se 
adaptează nevoilor sufleteşti ale neamului 
întreg, într-un anumit stadiu al evoluției sale 
reprezintă un bun spiritual, pe care noi toți 
trebuie să-l respectăm cu sfințenie şi să-l 
ducem mai departe cu demnitate. 


'5 Potrivit lui P. P. Panaitescu „cultura apuseană avea 
un caracter tehnic şi orăşenesc pe care poporul român 
n-a putut-o adopta şi înţelege, veacuri întregi, nu pentru 
că slavonismul (bizantinismul popular) ar fi fost un zid 
între noi şi Occident, ci pentru că nu era în spiritul 
societăţii noastre româneşti”, în idem, op. cit, p. 28. 

CÂMPULUNG 1858 


Calea însemnărilor de călătorie -— 
deschisă de Nicolae Milescu Spătarul şi mai 
apoi de iluministul Dinicu Golescu — au 


urmat-o la mijlocul secolului al XIX-lea unii 
dintre cei mai importanți scriitori ai noştri, 
precum Mihail Kogălniceanu, Costache 
Negruzzi, Grigore Alexandrescu, Dimitrie 
Bolintineanu, Nicolae Filimon ori lon Codru- 
Drăguşanu. 

Un călător cel puţin la fel de pasionat ca 
aceștia a fost pașoptistul Alexandru Pelimon 
(1822-1881), autor prolific, popular în epocă, 
uitat însă astăzi. Fiu al unui comerciant 
bucureştean, ocupând diferite slujbe ca 
„amploaiat“, hărțuit de greutăţi materiale şi de 
„grele nenorociri“ în familie, Alexandru 
Pelimon ne-a lăsat în cartea sa Impresiuni de 
călătorie în România, publicată în anul 1858, 
o frescă vie a oraşului Câmpulung şi a 
împrejurimilor sale. 


Pe jos, de la Bucureşti la Câmpulung 


Volumul lui Alexandru Pelimon denotă 
impresiile unui veritabil turist, care îşi ia rolul 
foarte în serios. Cât de modern gândea acest 
iubitor al naturii, care vară de vară mergea în 
călătorie pe Jos, cu „sacul în spate“ şi cu o 
ghioagă straşnică în mână, reiese din ceea ce 
scrie în chiar debutul cărţii: 

Mă mir prea mult de ce boierii, 
propietari de moşii, iubesc vara a şedea în 
Bucureşti? cum dumnealor iubesc atât de mult 
uruitul trăsurilor, preumblarea de la Şosea ca 
şi pe alte uliţi ale Bucureştilor, totdeauna în 
pulbere şi-n trăsură, de ce n-ar fi iubind să 
viziteze în acest timp muntele şi câmpia, 
locurile de pe Dâmboviţa, pe Argeş şi Râul 
Doamnei, pe Olt şi mai încolo. 

Urmărind însemnările din volumul 
Impresiuni de călătorie în România, cititorul 
află că Pelimon pleacă pe 16 iulie 1858 din 
Bucureşti, la orele trei şi jumătate, foarte de 
dimineaţă, şi iese din oraş prin bariera de la 
Podul Mogoşoaiei. Este însoţit de un oarecare 

Prof. Adrian Săvoiu 
Câmpulung Muscel 


Niţă, un june grănicer din satul Vişoi, 
mai din sus de Câmpulung, care — potrivit 
mărturisirii sale — era cel mai frumos june 
țăran ce au putut vreodată a vedea ochii mei. 
După ce trece de lunca Bucureştiului, străbate 
satul Boteni, apoi Podul Bărbierului (azi 
comuna Răcari) pentru a intra în lunca din 
Conţeşti, un loc deschis de unde încep a se 
zări Carpaţii către nord, întocmai ca nişte 
cetăţi de fier şi de aramă. 

A doua zi călătorul trece prin lunca 
Mătăsarului, Găeşti şi Leordeni. În cea de-a 
treia, lasă Goleştiul şi Piteştiul zor la mâna 
stângă, urmează calea cea oarecum 
gloduroasă pe sub dealuri şi depăşeşte 
confluenţa Râului Doamnei cu Argeşul. Pentru 
că ziua este trecută de jumătate, Pelimon 
grăbeşte paşii ca să iasă în drumul cel mare pe 
unde umbla lumea care se ducea la târgul de 
Sânt Ilie. Aici - observă el - peisajul se 
schimbă brusc: căruțe încărcate cu tot felul de 
mărfuri, oameni povestind sau cântând, o 
animaţie neaşteptată, toate dau impresia că se 
apropie o mare sărbătoare. Noaptea călătorul 
rămâne la poșta Livezeni, cea mai din urmă 
până la Câmpulung. 


Cum era oraşul Câmpulung în 1858 


Capitolul dedicat de Alexandru Pelimon 
Câmpulungului, vechea reşedinţă domnească, 
începe cu descrierea situării geografice, pentru 
a trece apoi la partea istorică. Oraşul, care se 
află închis între nişte dealuri foarte măreţe, 
cuprinde mai multe monumente istorice şi 
admirabile; linii paralele îi formează ulițele şi 
nu-i lipsesc casele frumoase şi nici bărbați ce 
merită toată lauda. Câteva monumente îi atrag 
atenţia: monastirea cea edificată de un Radu 
voievod şi-apoi prefăcută de  Matei-Vodă 
Basarab, mica bisericuţă a lui Negru-Vodă 
(despre care Pelimon consideră că prin 
descălicarea sa aici întâi, puse întâia piatră 
pentru  fundare Principatului României), 
precum şi Bărăția. 


Deşi dotat de la natură cu o pozițiune 
foarte  avantagioasă pentru menținerea 
curăţeniei, oraşul Câmpulung nu îi pare chiar 
salubru. Casele ar trebui clădite după o 
concepţie arhitectonică mai riguroasă, canalul 
din mijlocul pieţei s-ar cădea să fie construit 
din piatră, şcoala este cam dărăpănată, lipseşte 
un stabiliment de educație pentru fete. 
Călătorul consideră că nu numai 
municipalitatea  Câmpulungului, ci şi a 
oricărui oraş mai însemnat din România, ar 
trebui să fie mult mai interesată de existenţa 
şcolilor, a şoselelor, a spitalelor, a bibliotecilor 
ori a stabilimentelor ajutătoare pentru săracii 
neputincioşi, cât şi pentru orfani. 

Alexandru  Pelimon ajunsese în 
Câmpulung pe 19 iulie 1858, după ce vizitase 
castrul roman numit de locuitorii din Jur 
„Jidova“ sau „Cetatea  jidovilor“. Prima 
impresie despre oraş, calificată drept teribilă 
şi despre care crede că o va ţine minte toată 
viaţa, este legată de bâlciul de Sf. Ilie. Dovadă 
a unei intense vieţi comerciale, „Sborul lui Sf. 
Ile“, desfăşurat anual între 17 şi 27 iulie, 
aducea la Câmpulung numeroşi negustori ale 
căror mărfuri se schimbau cu produsele locale. 
Chiar secretarul lui Constantin Brâncoveanu, 
Anton Maria del Chiaro Fiorentino, îl 
menţionează în călătoria sa prin Câmpulung. 

Prin cele relatate despre bâlci, Pelimon 
ne lasă un viu şi pitoresc tablou de epocă, 
dovedind o impresionantă forță descriptivă şi, 
în acelaşi timp, calităţile unui stilist ce are 
meşteşugul de a alcătui ample perioade. 
Scriitorul află la Câmpulung o mulțime 
pestriță care foiește în jurul prăvăliilor unde 
călătorul nostru, destul de umblat de altfel, 
observă fel de fel de lucruri ciudate şi 
curioase. Aici îşi întretăiau drumurile țărani, 
femei, copii, cercelari, negustori, mămulari, 
copăieri, oameni d-ai poliției şi d-ai cârmuirii 
care priveghiau, dar şi băcani, boieri, dame, 
domnişori atât d-aci din oraş, cât şi din alte 
părți. Se cumpărau din bâlci surtucul de 
modă, mănuși glase şi fracuri cu coadele 
lungi, şepci şi paltoane, cât şi cojocul şi 
căciula de oaie a ţăranului, peşchirul sau 
mărama cea albă. Totodată, prin târg puteau fi 
zărite dame ce purtau pălării amazoane, cu 


17 


horbotă neagră  pâmprejur maniind 
cochetăria cea mai esantrică. 

La „Sborul lui Sf. Ilie“ se vindeau de 
toate, funii şi păcură, coase şi opinci, lulele şi 
brânză în coşuleţe, se juca uite popa!... nu e 
popa! (şi nu era greu a pierde la joc agoniseala 
unui an întreg!), se bătea cartea la stos prin 
cafenele. Dar cea mai mare căutare o avea 
ruleta, căci aici se îngrămădeau cei mai mulți, 
atraşi de strigătul La un gologan, cinci!... la un 
gologan, cinci! al neguţătorului cu rolina. 
Deşi oprită de condica penală, ruleta rămânea 
unul dintre punctele de atracţie ale bâlciului. 

Cât de mare era aglomeraţia din 
Câmpulung în zilele târgului o denotă şi faptul 
că Alexandru Pelimon, care sosise în oraş cam 
pe la toaca popilor, nu găseşte niciun loc unde 
să înnopteze, de vreme ce toate camerile de pe 
la hanuri se aflau prinse. Dar cum prin aceste 
locuri se găsesc bărbați lăudabili, călătorul 
rămâne peste noapte la domnul Florentie, 
revizorul  şcoalelor comunale din acest 
district, care astfel face prin acest gest dovada 
ospitalităţii locale. 

A doua zi, mergând spre dealul 
Flămânda, care domină ca o citadelă tot 
oraşul, cu scopul de a vizita mica biserică 
aflată acolo, Pelimon observă că toţi sătenii şi 
sătencele ce se îndreaptă către Câmpulung 
sunt îmbrăcaţi în straiele de sărbătoare ale 
portului local. El remarcă în mod deosebit 
frumuseţea costumului național al tinerelor 
fete: ie cu fluturi şi cusături cu arnici de toate 
culorile, cojocel subțire, catrință cu picăţele ca 
a bărbaţilor, dar cu marginile ceva mai 
înguste. 

Aceste frumoase fete unesc atâtea 
calităţi şi atâta gust în ceea ce priveşte portul 
lor, încât scrie călătorul damele 
capitalelor, fără supărare!... cu toată silinţa 
ce o pun ca să concure prin moda de la Paris 
şi altele, rămân, e adevăr, cam învinse şi nu 
pot tăgădui înseşi dumnealor că dau premiuri 
necontestabile astor fiice de la Carpaţi! 


şi 


Explorarea împrejurimilor Câmpulungului 


In zilele următoare, atras de farmecul 
împrejurimilor, Alexandru  Pelimon se 
îndreaptă spre nord şi ajunge la Rucăr, un sat 


ocolit de munţi şi stânci de piatră foarte 
râpoase. Aici este întâmpinat de localnicul P. 
Rucăreanu, la care va rămâne peste noapte. 
Peste o zi caută oameni şi cai pentru o 
excursie la Dâmbovicioara. lese din Rucăr, 
admiră spre nord-vest Piatra lui Crai unde se 
află aşezată linia de pază a pichetelor de 
graniță dintre Muntenia şi Transilvania, iar la 
jumătatea zilei depăşeşte punctul de pază de la 
Podul Dâmboviţei şi apucă la stânga. Trece 
puntea din grinzi de brad peste Dâmboviţa, 
lasă în urmă nişte colţi de piatră între care se 
află un turn de cetate despre care mărturiseşte 
că nu există date prea sigure, merge pe un 
drum ce şerpuieşte pe sub nişte stânci mari 
atârnate şi cu făclii de ceară intră în peştera 
Dâmbovicioara unde, precum alţii înaintea sa, 
îşi lasă însemnat numele pe un perete, 
conform unui obicei păstrat din păcate și 
astăzi. La întoarcere, o ia pe alt drum, o cale 
spre dreapta, către Valea Muierii, se opreşte 
la cetatea de lângă Podu Dâmboviţei întărită 
cu un mur de piatră tras până-n culmea 
dealurilor învecinate, cetate pe care o găseşte 
complet ruinată, plină de plante, ierburi şi 
muşchi. 

Călătorul pleacă apoi spre Dragoslavele 
şi la unsprezece ore din noapte trage la un birt 
din faţa schitului Nămăeşti. A doua zi, ascultă 
sfântul oficiu la biserica din piatră a schitului, 
urcă la maica stariță, doamna Elisabeta, unde 
discută despre legenda descoperirii schitului 
de un păstor, despre icoana foarte veche ce s-a 
găsit aici şi pe care o aseamănă cu icoana de la 
Mănăstirea dintr-un Lemn. În continuare 
coboară spre Câmpulung şi ajunge la timp 
pentru ca să petreacă o seară la teatru, unde se 
reprezintă piesa Doi morţi vii de Vasile 
Alecsandri. Spectacolul nu-l încântă în mod 
deosebit, dar laudă nobilul simțimânt al lui T. 
Rucăreanu şi C. D. Aricescu, cei ce cu destule 
anevoinţe şi precât îi iertă puterile, înălțară 
muzelor acest templu. În ziua de 25 iulie 1858, 
aşadar după o săptămână, călătorul îşi ia rămas 
bun de la Câmpulung. 

Nu trebuie să căutăm mari adâncimi 
literare în paginile lăsate de Alexandru 
Pelimon, într-o epocă în care cititorul era mai 
puţin atent la calitatea scrisului. Totuși, 
Impresiunile de călătorie în România rămân 

lăudabile atât prin aspectul documentar, cât şi 
prin elanul, pasiunea şi strădania acestui 
peregrin din zorii literaturii de călătorie 
româneşti. 


WE 


E COSTUNIES poop 
A VALAG ii 
ss gate degria e i LL ă 
AWichel MBouquet 
4 săi 


PAR 


al PEROGIO ET Mg, 
cina: "Bougr, 
eo Ep 


zana 


1. album-valaque-de-michel-bouquet-1843-2 


2. Michel Bouquet_in-curtea-manastirii- 
campulung 


(| 


3. Michel Bouquet_ vedere-spre-coasta-de- 
nord-campulung 


O CRONOLOGIE A PREFECȚILOR 
JUDEȚULUI MUȘCEL 
(1839-1949) 


Ministerul de Interne a publicat o serie 
de volume, adevărate rarități bibliografice, 
referitoare la activitatea şi personal său, astfel 
că o listă a prefecților (de judeţ şi de poliţie) 
din județul Muşcel pentru perioada 1859-1899 
a fost publicată la cumpăna secolelor XIX-XX 
(Anexa 1). 

Lista cuprinde pentru cele patru decenii, 
nu mai puţin de 42 de prefecţi care au condus 
judeţul Muşcel. În medie, în fiecare an a fost 
numit în funcție cel puţin un prefect, însă au 
existat ani în care erau chiar mai mulți (trei în 
1860, patru în 1876, trei în 1893), fapt care 
reflectă o instabilitate administrativă judeţeană 
şi chiar națională. Câţiva prefecți, nu mulți, 
reuşesc să se menţină în funcție mai mult de 
un an, unii chiar cu reveniri în funcție, destul 
de consistente: Tache Rucăreanu (1860-1863), 
Scarlat Trăsnea (1867-1869, 1881-1883), Ilie 
Iacovache (1872-1876), C. Nicolau (1877- 
1879, 1896-1899), Petre Pârâianu (1879- 
1881), S. Teodorescu (1884-1886) şi N. 
Popescu (1889-1891). 

În fondul  documentar-istoric al 
Ministerului de Interne aflat la Serviciul 
Arhive Naţionale Istorice Centrale (SANIC) 
din București se păstrează un registru care 
conține înscrieri privind numirea și ieşirea din 
funcție pentru prefecții de județe din ţară. 
Acest registru cuprinde date referitoare la 
prefecţii din perioada 1907-1949. În această 
perioadă de 42 de ani s-au succedat alți 33 de 
prefecţi (Anexa 2). 

Informaţii biografice despre prefecții 
mușceleni se regăsesc inclusiv în dosarele de 
numire în funcție care se află în fondul 
arhivistic al Ministerului de Interne, precum și 
în fondul arhivistic al Prefecturii Muşcel aflat 
la Serviciul Judeţean Argeş al Arhivelor 


! SANIC, Ministerul de Interne, Administraţia de Stat, 
Personal, Judeţul Mușcel, registru nr. 2/1934, f. 115. 

Naţionale (SJAN) din Piteşti. Numirea sau 
după caz revocarea din funcție a prefectului se 
făcea prin decret publicat în „Monitorul 
Oficial”, însă în lipsa unui instrument de lucru 
sau a unor copii digitale, verificarea tuturor 
decretelor în această publicaţie oficială a 
statului devine o sarcină imposibilă. 
Reconstituirea biografiilor prefecților 
reprezintă o provocare istoriografică deschisă. 

Registrul de arhivă menționat anterior 
simplifică foarte mult reconstituirea 
cronologiei prefecților care au fost în fruntea 
judeţului Muşcel în perioada 1907-1949 (2). 
Se observă o mai bună stabilitate în funcție, 
întrucât câțiva prefecți s-au menţinut în funcție 
perioade compacte: Tiberiu Cocăneanu (1907- 
1910), Grigore Andreescu (1910-1912), 
Nicolae Crasan (1912-1914), IL. Giurculescu 
(1914-1918), Nicolae D. Nicolau (1922-1926, 
1933-1935), Alex. Muşetescu (1928-1930), 
Gh. Ionescu Baştea (1935-1937), Matei 
Velcescu (1938-1940) şi Teodor Nicolau 
(1942-1944). Au existat şi ani de instabilitate, 
ani de război, astfel că în 1918 au fost numiţi 
trei prefecți, iar în 1940 alţi trei prefecți. 

Din păcat nu am identificat o listă cu 
prefecții numiţi în intervalul 1899-1907 (opt 
ani). În mare, cronologia prefecţilor muşceleni 
se întinde pe o perioadă de un veac, în care au 
fost peste 75 de mandate distincte. 

Vechea structură administrativ- 
teritorială a județului Mușcel a fost desfiinţată 
prin reforma administrativă din 1950, când s-a 
trecut la o nouă organizare după model 
sovietic, pe regiuni şi raioane. Cu această 
ocazie, inclusiv funcția de prefect a fost 
desființată, fiind reintrodusă prin legislaţia din 
1990. 


ANEXĂ 


1, 


Indicarea cronologică a prefecților 
(de judeţ şi de poliție), 
de la 1859 până la 1899 


JUDEŢUL MUȘCEL? 
Nr.| Numele şi Dată Tagul 5 
krt. prenumele tuicție 
Anul Luna Ziua 

1. | Pandele 1859| Februarie | 14 
Rucăreanu 

2. | Tache 1859| Februarie | 24 
Rucăreanu 

3. |C. 1860| Mai 4 
Ciocârlan 

4. | Căpit.C. 1860| Iunie 25 
Mateescu 

5. | Tache 1860| August | 18 
Rucăreanu 

6. | 'Toma 1863| Martie 8 
Furduescu 

7. |C. 1864| Ianuarie | 30 
Dragnicescu 

8. | Nicolae 1865| Martie | 28 
Iacovache 

9. | Vasile 1865| August | 24 
Bucşănescu 

10. | Mihail 1866| Februarie | 28 
Rucăreanu 

11.| Scarlat 1867|Septembrie| 12 
Trăsnea 

12.| loan |. 1869| Februarie | 7 
Rudeanu 

13.| Gr. St. 1870| Noiembrie | 12 
Bilciurescu 

14.| Toma 1870|Decembrie| 31 
Furduescu 

15.| O. Rudeanu |1871| Martie |21 

16.| D. Rizu 1871|Noiembrie| 18 

17.| Ilie 1872|Noiembrie| 1 
Iacovache 

18.| A. Trişcu 1876| Mai 4 


” Listă tipărită, p. 425-426. 

19.| D. Brătianu |1876|  lunie 16 

20.| A. Trişcu 1876| August | 19 

21.1. 1876|Septembrie| 29 
Furduescu 

22.| R. 1877| Februarie | 21 
Fărcăşanu 

23.| C. Nicolau  |1877|Decembrie| 16 

24.| Petre 1879| Octombrie| 23 
Pârâianu 

25.| Scarlat 1881| Iunie 23 
Trăsnea 

26.| George 1883|Octombrie| 22 
Boianu 

27.| Const. 1884| Februarie | 6 
Cotescu 

28.| $. 1884| Martie | 13 
Teodorescu 

29.| Luca 1886|Octombrie| 18 
Ionescu 

30.| D. Micescu  |1887| Martie 11] 

31.| C.P. Filitis  |1888| Aprilie |Il 

32.| N. Popescu  |1889| Iulie 6 

33.1 c. 1891|Noiembrie| 7 
Stoenescu 

34.| A. Fochide  |1891|Noiembrie| 15 

35.|A. 1892] Ianuarie | 4 
Râmniceanu 

36.] H. Ziatian? |1893|Octombrie| 15 

37.| Radu 1893|Noiembrie| 18 
Văcărescu 

38.| D. Catargi  |1893|Decembrie| 13 

39.| D. Filitis 1895|Octombrie| 13 

40.| T.T. 1896| Mai 25 
Vasiliu“ 

41.| C. Nicolau  |1896| Iunie 25 

42.| General G. |1899| Aprilie | 12 
Tamara 


i Provizoriu, Directorul Prefecturii Muscel. 
4 A A A ta 
Provizoriu, Directorul Prefecturii Muşcel. 


Extras din registrul de arhivă 


2. 


JUDETUL MUȘCEL 
Ni uteletei a zeniele Nr. act de Data numirii în funcţie Data ieşirii din funcţie Observatii 
d numire | Anul Luna Ziua | Anul Luna Ziua SCAN 

Maior Tiberiu Numit, DR | 1907 Martie 12 1910 Decembrie 30 Demisionat 

Cocăneanu 1291 

Grigore Andreescu Numit, DR | 1910 Decembrie 30 1912 Octombrie 17 Demisionat 
4027 

Nicolae Crasan Numit, DR | 1912 Octombrie 17 1914 Ianuarie 8 Demisionat 
4404 

I.Giurculescu Numit, DR | 1914 Ianuarie 8 1918 Aprilie 1 Demisionat 
86 

Gh. Andreescu Numit, DR | 1918 Aprilie 28 1918 Octombrie 28 | Lăsat în disp. 
p7p2 

N.M. Ghiţescu Numit, DR | 1918 Octombrie 29 1918 Decembrie 21 Demisionat 
3191 

Nicolae Paul Numit, DR | 1918 Decembrie 21 1919 Octombrie 6 Demisionat 
3806 

Ion Aronescu! IDelegat, 1919 Octombrie 6 1919 Decembrie 31 Demisionat 
IDR 4232 

Ion Ionescu Inaintat, 1919 Decembrie 31 1920 Martie 15 Demisionat 
IDR 5463 

Lt.Col. Savian M. Numit, DR | 1920 Martie 15 1920 Octombrie 4 Demisionat 

Bădulescu 1142 

Nicolescu Docsache Numit, DR | 1920 Octombrie 21 1921 Decembrie 22 Demisionat 

N. 4229 

Anastasescu Ghica N. Numit, DR | 1921 Decembrie 31 1922 Januarie 19 Demisionat 
5595 

Nicolau D.N. Numit, DR | 1922 Januarie 26 1926 Martie 31 Demisionat 
384 

Iacomin Eduard Numit, DR | 1926 Martie 31 1927 Iunie 5 Demisionat 
1710 

Nicolau Nicolae Numit, DR | 1927 Iunie 22 1928 Noiembrie 10 Demisionat 
2139 

Muşetescu Alex. Numit, DR | 1928 Noiembrie 13 1930 Januarie l Trecut în alt 
2787 post 

Vlădescu A. Dumitru | 1930 Februarie 12 1931 Aprilie 16 Demisionat 

Col. Gr. Grecescu Numit, DR | 1931 Aprilie 24 1932 Iunie 7 Demisionat 
1394 

Ion Stroescu Numit, DR | 1932 Iunie 10 1932 Septembrie 20 Demisionat 
1933 

Pr. Nicolae Mănescu? £ 1932 | Septembrie 20 1933 Noiembrie 13 Demisionat 

Nicolae D. Nicolau Numit, DR | 1933 Noiembrie 15 1935 Septembrie 15 Demisionat 
p942 

Ionescu Baştea Gh. Numit, DR | 1935 Septembrie 15 1937 Noiembrie 23 Demisionat 
2121 

Const. Olaru Numit, DR | 1937 Decembrie 28 1938 Februarie 10 Demisionat 
4325 

Col. Velcescu Matei |Delegat, 1938 Februarie 10 1940 Iunie 6 |Încetat delegaţia 
IDR 4623 

Vlădescu Dimitrie  Delegat, 1940 Iunie 6 1940 Iulie 6 |Incetat delegaţia 
decret 
5669P 


Judecător de Instrucție (n.a.) 
” Licenţiat în Teologie, Licenţiat în Drept (n.a.) 

Col. Ion Alexandru  |Delegat, 1940 Iulie 6 1940 Septembrie 20 [incetat delegaţia 
decret 
[7071P 

Gălăşeanu Paul Numit, 1940 Septembrie 20 1941 Januarie 21 Înlocuit 
[decret 3201 

Col. Voinescu IDelegat, 1941 Ianuarie 23 1942 Februarie 25  |Incetat delegaţia 

Dumitru decret 168 

Gen. rez. Nicolau Numit, 1942 Februarie 25 1944 Octombrie 6 Încetează 

Teodor kdecret 592 funcţia de 

prefect 

Col. magistrat IDelegat, 1944 Octombrie 6 1945 Martie 19 Demisionat 

Constantinescu Ion decret 1831 

Av. Napotescu loan Numit, 1945 Martie 19 1946” Septembrie 10 Demisionat 
[decret 782 

Minculescu Nicolae |Delegat, 1946 | Septembrie 10 19460 Noiembrie 10 Incetează 
kdecret delegaţia 
33180 

Vasilescu Iulian Numit, 1948 Noiembrie 10 - = - 
decret 
38426A 


SANIC, Ministerul de Interne, Administraţia de Stat, Personal, Judeţul Muşcel, registru nr. 
2/1934, f. 115. 

21. 
Prefectura Judeţului Mușcel prin care s-a propus 


1932 ianuarie Document emis de 
desfiinţarea agenţiei P.T.T. din comuna Malu cu 
Flori (azi în judeţul Dâmboviţa), în contextul 
restrângerilor bugetare din perioada marii crize 
economice (1929-1933). Documentul a fost 
semnat de maiorul Rusănescu, înlocuitor al 
prefectului Colonel Gr. Grecescu (conform 
anexei 2). În antet se află stema judeţului 
Muşcel. 

Sursa: SJAN Argeş, Prefectura Muşcel, 


dosar nr. 137/1932-1933, f. 8. 


* Acordat prima gradaţie pe 25.02.1944, decret 19056 din 24.03.1944 (n.a.) 


1 Decret 2544. 


* Numele este suprascris. Rândul a fost barat. Textul barat: Prof. Patraulea Ilie, numit decret 2277/1946 iulie 22; 


1957/1948 noiembrie 24. 
S Decret 1446. 

STÂLPUL CARE URCĂ PĂMÂNTUL LA CER 


Rezumat 
Lucrarea reprezintă o scurtă incursiune în 
lumea simbolurilor funerare milenare 


româneşti, păstrate încă în anumite zone 
necercetate temeinic. Zona descoperită de noi 
este cimitirul parohiei Surlari, unde stâlpul 
funerar  fascinează încă prin forma şi 
simbolistica lui, vrând parcă să transmită un 
mesaj civilizației contemporane. 

Omul vechi căuta să exprime că e conştient 
de ființa sa cosmică și că viza atât planul 
orizontal cât şi pe cel vertical. 


Cuvinte cheie: simboluri funerare 
milenare, stâlp funerar, reminiscențe dacice, 
simboluri vechi, artă neolitică funerară, Axa 
Lumii , Arborele Vieţii. 


Satul nostru românesc prin tradițiile şi 
obiceiurile sale păstrează vechea cultură, 
plămadă traco-dacă, dezvoltată în arealul 
Nipru, Marea Adriatică, Carpaţii Nordici şi 
Câmpia Tesaliei. Acest fapt arată cum spunea 
Lucian Blaga că: „Noi n-am venit de nicăieri. 
Noi nu ne găsim nici la apus, nici la Soare- 
răsare. Noi suntem unde suntem de 
milenii”.Satul apare în peisaj atât de organic, 
că nici nu-ţi poți închipui că n-ar fi fost acolo 
de când lumea. (Blaga, 1997, p.192) 

Eroismul sfânt al acestui popor şi 
încrâncenarea lui de a rămâne în vechile 
hotare, reprezintă pentru istoricii de 1eri şi de 
astăzi, un adevărat miracol. 

Nucleul acestei rezistențe, a fost 
jertfelnicia satului românesc, țăranul român, 
care a fost în stare să reconstruiască din nou ( 
ca un meşter Manole) ceea ce alţii distrugeau 
periodic. 

Cum spunea Ernest Bernea, satul 
reprezintă chiar civilizaţia noastră,(...) iar viața 
satelor noastre este cel mai bogat document al 
neamului. (Bernea, 2006, p.11) 

Satul era considerat Centrul Lumii și el putea 
fi reprezentat după cum afirma Mircea Eliade 


PE 


Pr. Gheorghe Ciîrstina 
Dragoslavele, jud. Argeş 


prin: Arborele Cosmic, Muntele Sacru sau 
Stâlpul Lumii. 

Oamenii când se așezau într-un loc nou, 
necunoscut, necultivat, trebuiau să sfințească 
acest loc „care imita actul creaţiei; zona 
necultivată trebuia mai întâi să fie cosmizată, 
apoi locuită. (Eliade, 2011, p.19) 

Această legătură cu dumnezeirea ducea la 
sfințirea locului ales pentru locuirea satului, 
acest Centru al Lumii cunoscut sub diverse 
denumiri: Arborele vieţii sau Stâlpul Cerului. 

Acest copac de esențe diverse (măr, brad, 
fag, stejar) l-a însoțit pe țăranul român în 
majoritatea ritualurilor din lumea satului. La 
naştere se planta un pom fructifer, la nuntă era 
împodobit un brăduţ, la înmormântare, mărul 
împodobit ce însoțea cortegiul, sau stâlpul 
funerar, la Florii, sălciile și la Sfântul 
Gheorghe, armindenii agățaţi în porți. Acești 
arbori ce însoțeau ceremoniile religioase, erau 
socotiți Centru Lumii. (Eliade, 2013, p. 48) 

Aceşti pomi ai vieții apar pe mai toate 
obiectele de artă populară românească. Blide, 
ulcioare, furci de tors, ii, covoare, marame, 
bâte ciobăneşti sau lăzi de zestre. 

Studii şi dovezi arheologice de 
necontestat, arată că noi românii suntem 
singurul popor din EURASIA, care populăm 
acelaşi spaţiu geografic de zeci de mii de ani. 

Istoria predată astăzi în şcolile noastre, 
pomeneşte în treacăt despre daci şi geţi, 
făcând jocul puterilor străine care au interesul 
să afirme că aceste teritorii erau pustii la 
sosirea lor „fabricând” poveşti cu formarea 
poporului român din Decebal şi Traian. Vezi 
Doamne, toți se trag din Adam și Eva, doar 
noi ne tragem din cei doi. 

Cum adevărul iese ca untdelemnul deasupra 
apei, iată că instituții de mare prestigiu și 
cercetători de netăgăduit, scot la lumină 
adevăruri incomode pentru unii. 


e Universitatea din Cambridge (1922, The 
Cambridge History of India) : „Faza 


primară a Culturii Vedice s-a desfășurat 
în Carpaţi, cel mai probabil în Haar- 


Deal” (Ardeal n.n.) 
Mare Pagel (profesor, şef al 
laboratorului de bio informatică la 


Universitatea Reading, Anglia) : „Acum 
10 000 de ani în spaţiul carpatic a existat 
o cultură, un popor care vorbea o limbă 
unică şi precursoare a Sanscritei și 
latinei”. 

Alfred  Hofmanni 1820 -în Istoria 
Pământului: , Într-adevăr nicăieri nu vei 
putea găsi o putere de înțelegere mai 
rapidă, o minte mai deschisă, un spirit 
mai ager, însoțit de mlădierile purtării, 
așa cum o afli la cel din urmă român. 
Acest popor ridicat prin instrucţie ar fi 
apt să se găsească în fruntea culturii 
spirituale a Umanității. Și ca o 
completare, limba sa este atât de bogată 
şi armonioasă, că s-ar potrivi celui mai 
cult popor de pe Pământ. România nu 
este buricul Pământului, ci Axa 
Universului”. 

Emanuel de MARTONE (profesor la 
Sorbona, 1928, în interviul dat lui Virgil 
Oshină) :„Nu pot să înțeleg la români 
mania lor de a se lăuda că sunt urmași 
ai coloniştilor romani, ştiindu-se foarte 
bine că în Dacia nu au venit romani, nici 
măcar italici, ci legiuni de mercenari 
recrutați din toate provinciile estice ale 
imperiului, chiar şi administrația 
introdusă de cuceritori avea aceeaşi 
obârşie. Voi, românii, Sunteţi daci şi pe 
aceștia ar trebui să-i cunoască românii 
mai bine şi să se laude cu ei, pentru că 
acest popor a avut o cultură spirituală și 
morală înaltă”. 

Daniel Ruzo (1968) „Am cercetat 
munții din cinci continente, dar în 
Carpaţi am găsit monumente unice, 
dovedind că în aceste locuri a existat o 
civilizaţie măreaţă, constituind centrul 
celei mai vechi civilizaţii cunoscute 
astăzi”. 

Andre Armand: „Într-adevăr acesta este 
unul din cele mai vechi popoare din 
Europa... fie că este vorba de traci, de 

geți sau de daci. Locuitorii au rămas 
aceiași din epoca neolitică-era pietrei 
șlefuite- până în zilele noastre, susținând 
astfel printr-un exemplu, poate unic în 
istoria lumii continuitatea unui neam”. 

Cele câteva adevăruri consemnate mai 
sus, mă face să afirm precum Orfeul liricii 
româneşti Mihai Eminescu că: „Nu cunosc 
mândrie mai mare decât să fii român”. 

Satul românesc poartă pe umerii săi 
veşnicia prin obiceiuri ( colinde, Brezaia, 
Paparudele) dansuri,(hora,călușul) basme şi 
ghicitori, arhitectură şi tehnică veche ( pive, 
mori, dârste) artă populară şi organizare 
socială ( obştile). 

Atăt dacii cât şi noi urmașii lor, am 
fost orientați în principal, spre acumulări 
spirituale şi mai puţin materiale. Pentru asta 
câțiva „rău voitori” ne blamează. 

„Arta, filosofia populară, ordinea socială 
stau mărturie că nu este ceva grosolan, 
expresie lipsită de gust și îndemânare, ci o 
experiență mereu repetată, cu realizări dintre 
cele mai reuşite”. (Bernea, 2006, p. 13-14) 

Cu părere de rău vedem astăzi sate 
care se sting, unele schimbându-și obiceiurile 
vechi, cu modele noi străine de vechea şi 
sănătoasa mentalitate a ţăranului român. 

Şi totuși se mai găsec sate, mai izolate, unde 
se păstrează reminiscenţe ale stilului de viață 
arhaic şi valorile moştenite din moşi-strămoşi. 

Despre un astfel de sat, voi arăta în 
cele ce urmează, ca o descoperire de suflet, ce 
mi-a adus o stare de mare satisfacție. 


Satul Surlari al comunei Petrechioaia, 
se află la 21 de km. de Bucureşti, pe malul 
râului Mostiștea. Denumirea satului vine de la 
vechea ocupaţie a locuitorilor care prelucrau 
lemnele şi le așezau sub forma unei SURLE, 
pentru a le feri de umezeală. 

Biserica Surlari cu hramul Sfântul Dimitrie 
Izvorâtorul de Mir, a fost ridicată de boierul 
Matei Fălcoianu cu soţia sa Marghiola şi de 
loniță Dorojan, în anul 1745. 

În anul 2008 am fost solicitat de 
preotul paroh Măinescu Adrian, să pictez acest 
sfânt lăcaș. Astfel am descoperit în cimitirul 


parohial al bisericii, vechiul STÂLP DACIC, 
aşezat la morminte. 

Stâlpii funerari întâlniți în cadrul 
cercetării noastre din cimitirul parohiei 
Surlari, au următoarele caracteristici: sunt 
sculptați în partea superioară cu motive 
geometrice ( romb, cruce, cerc (soarele), iar 
unele sunt vopsite în diferite nuanţe). 


În cimitir, lângă stâlpul funerar sau cruce, 
apar şi unele anexe: un mic adăpost unde ard 
lumânări sau candela şi vase pentru flori. 

„ Când brațele crucii de lemn sunt unite prin 
două scânduri în unghi isoscel, aceasta 
seamănă cu o săgeată al cărui vârf orientat 
spre Cer, este un simbol al zborului sufletului” 
(Ghinoiu, Cartea românească a morţilor, 
2019, p. 149) 

Vezi planșa nr. 4 

Cristian loan Popa, în lucrarea Contribuţii la 
cunoaşterea arhitecturii funerare din lemn de 
pe Valea Cugirului, distinge două grupe de 


stâlpi: 
e Cei: din zona de munte, care se remarcă 
prin elemente ornamentale mai bogate 
e Cele din zona de câmpie, care se disting 
prin simplitate, fără o abundentă 
decorație. 
Stâlpul , crucea de la căpătâiul 


mortului, nu se confecționa din orice lemn. 
Era preferat stejarul sau bradul consideraţi 
arbori sfinți. Cu toate că în zonă erau mai 
mulți salcâmi, un lemn tot de esenţă tare și 
rezistent la putrezit, nu era folosit. 

Salcâmul cu mărăcini pe ramuri, era socotit 
arbore rău ( al diavolului-spune nenea Vasile, 
clopotarul Bisericii). 


Discutând cu unul dintre consilierii parohiei 
susnumite despre stâlpul funerar, vechile cruci 
şi cele noi, nenea Mielu fost cioban şi tată de 
consilier local, spunea: 

„- Eu ştiu din bătrâni că e bine să pui stâlp 
din lemn, că lemnul ajută mortul...lemnul e 
viu, piatra e moartă. STÂLPUL E SCARA 
SUFLETULUI, crucea făcută din ciment, 
nisip şi pietriş e grea... Înainte vezi matale, 
crucile erau micuţe, din piatră, uşoare, abia 

ieşeau din pământ...” (vezi fig. 9-10-11-12 
cimitir Surlari) 

Dar crucile din lemn de ce se mai pun, întreb 

eu? 
- Crucile se pun că... mortul a fost creștin , 
sufletul se odihnește şase săptămâni la umbra 
crucii. Mai vine, mai pleacă pe unde i-a 
umblat paşii prin lume, iar noaptea stă la 
acoperişul crucii, vezi mata blănile de 
deasupra crucii?...acolo se hodineşte. (vezi 
fig. 4 foto Cimitirul Surlari) 

„Spre deosebire de imaginea piramidei 
funerare egiptene care indică prin unicul său 
vârf urcuşul sufletului adăpostit spre înaltul 
cerului, dubla piramidă a romboidului de 
pe stâlpii funerari carpato-dunăreni îi oferă 
sufletului drum spre ambele împărăţii divine: a 
Zeiţei Mamă neolitice (Terra Mater, Gaea) şi a 
Dumnezeului Tată creştin”. 

(Ghinoiu,2019, p.152) 

Rombul simbol al omului, a fost descoperit 
de arheologi încă din cultura CLISURIAN (10 
500- 7 500 î.Hr.) pe teritoriu comunei Dubova 
din Mehedinţi, pe o falangă de cal sălbatic „ce 
sugerează o siluetă umană”. (Boroneanţ V., 
2003, p. 231-255) 

Preoţii au încercat să înlocuiască peste tot 
vechii stâlpi funerari, cu crucea, dar lumea 
satului, se dovedeşte a fi ataşată profund de 
vechile tradiții şi obiceiuri. Astfel se ajunge la 
încreştinarea acestor simboluri, apărând în 
corpul stâlpului funebru : crucea (Latină, de 
Malta, Treflată) etc. 

Întâlnim şi alte modele de cruci pe corpul 
stâlpului, alături de capetele  discofore, 
decorate cu rozete din flori sau fără decor. Ca 
rezultat al încreştinării, întâlnim stâlpi funerari 
cruciformi, cu crucea aşezată în vârf. 


Zona de răspândire a stâlpului, ca element 
funerar şi a elementelor ornamentale specifice 
lui, este cuprinsă în arealul format de Valea 
Dâmboviţei, zona Mehedinţiului, Valea Jiului 
superior, Valea Sebeşului, Alba înspre Câmpia 
Banatului până în zona Crișurilor. (Istrătescu- 
Târgovişte, 2003, p, 241.) 


Stâlpii de priveghi 


L-am întrebat pe nenea Vasile, 
clopotarul bisericii Surlari, de ce puneţi la 
mormânt stâlpi? 

- Păi, nu scrie la cartea sfântă aşa? Popa nu 
citește stâlpii? 

Da, avea dreptate, un răspuns sincer şi la 
subiect. 

Deci stâlpii, sunt rugăciuni care se fac 
pentru sufletul celui răposat după așezarea în 
sicriu, până la înmormântare. 

Denumirea de STÂLPI vine de la 
epistola către Timotei a Sf. Ap. Pavel, cap. III, 
unde Biserica este numită STÂLP : „ca să ştii, 
dacă zăbovesc, cum trebuie să petreci în casa 
lui Dumnezeu, care este Biserica 
Dumnezeului celui viu, stâlp și temelie a 
adevărului,. (TIMOTEI, 3- 15) 

În cadrul acestor STÂLPI ( rugăciuni) se 
citesc 11 evanghelii cu mesajul Învierii, care 
este stâlpul (reazemul) credinţei noastre, 
uşurarea sufletului celui răposat, mângâierea 
familiei îndurerate şi a celor prezenţi. 

Moşteniri vechi sunt și glumele care se fac la 
priveghi.( Pamfile Tudor, 2006, p.267) 


Purtatul stâlpului 


Purtatul stâlpului pe cale, de către cortegiul 
funerar se făcea „cu mersul agale... ca să 
ajungă cât mai târziu acasă la cimitir” în 
această ordine: 

În față mergea cineva cu praporul (steagul) 
Bisericii, apoi cel care purta stâlpul, sfeşnicul, 
preotul cu dascălul, femeile cu coliva, colaci şi 
cele pentru pomană, sicriul, neamurile, 
prieteni și lumea satului. Mortul nu se pornea 
la drum în zi de luni, „ca să nu ia cu el şi alți 
membrii ai familiei. Se pleca spre cimitir după 
miezul zilei, când soarele începea să coboare 
spre apus. 


Stâlpii de răscruce 


Dacă din binecuvântate motive, nu erau citiți 
stâlpii în cele două, trei zile la căpătâiul de 
priveghi al răposatului, se citeau pe cale, la 
răspântii, acolo unde era obligatoriu să se facă 

oprire „pentru odihna mortului”. În timpul 
citirii stâlpilor sau ecteniei pentru cei morți, 
nimeni nu mai bocea. Aceste opriri sunt 
asemănate cu vămile pe drumul de dincolo de 
mormânt, unde oamenii plătesc vamă 
(simbolic), aruncând peste sicriu cu bănuţi, 
spre cele patru zări ( semnul Sfintei Cruci). De 
obicei se fac trei opriri, în locuri deja 
consacrate. 

După slujba înmormântării şi coborârea 
sicriului în groapă, groparii  amenajau 
mormântul sub forma unei case sau bordei, ca 
o piramidă egipteană cu vârful retezat, iar 
stâlpul se punea la căpătâiul celui decedat , pe 
direcţia est-vest. VEDEM ASTFEL CĂ 
STÂLPUL NU ARE UN ROL DECORATIV 
„ CI UNUL DE MARCARE A LOCULUI 
ÎNMORMÂNTĂRII. 

Fig. 1.Stâlpul locul de odihnă Fig.2 Stâlp vechi Fig.3 Stâlp cruciform vopsit 
Al sufletului în cimitir. 

Fig.4 Stălpi şi cruci cu aripi Fig 5. Stâlp cruciform cu cap triunghiular 

Fig. 6. Stâlp vopsit Fig.7. Stâlp funerar discofor  Fig.8. Stâlp funerar cu incizii şi cruce 

Fig.12 Evoluție | Fig 13. Evoluție? 

Biserica şi cimitirul Surlari, comuna Petrechioaia, jud. Ilfov 

SCURT ISTORIC AL BIBLIOTECII MUNICIPALE "ION BARBU” 
DIN CÂMPULUNG 


În oraşul Câmpulung Muscel, cea mai 
veche aşezare urbană medievală, dintre 
Carpaţi şi Dunăre, s-a dezvoltat o cultură 
urbană cu caractere proprii, în al cărei context 
au avut un loc special, în perioada feudală, atât 
cartea cât şi biblioteca. 

Biserica şi-a imprimat pecetea 
culturală asupra cărți şi bibliotecii prin 
înfiinţarea tipografiei de la Câmpulung, anul 
1635, în cadrul Mânăstirii Negru Vodă. 
Tipografia de la Câmpulung a avut un rol 
primordial în tipărirea primelor cărți care au 
circulat, iar din cele patru titluri ale 
tipăriturilor apărute în intervalul 1635 — 1659, 
menționăm prima carte care a văzut lumina 
tiparului, jalon în istoria cărții câmpulungene, 
a fost Molitvenicul slavonesc în limba slavonă. 

În anul 1642 în tipografia din oraş 
apare la 7 septembrie, cartea Învăţături preste 
toate zilele de această dată în limba română, 
fund prima tipăritură din Țara Românească cu 
un important conţinut moral - filozofic. Cartea 
din 1642, de la Câmpulung, prin conţinutul ei 
laic marchează încă un pas important către 
emanciparea gândirii orăşenilor.! 

Primul început de bibliotecă în oraşul 
Câmpulung a fost în cadrul mânăstirii Negru 
Vodă, care deţine un fond important de cărți 
încă din a doua jumătate a sec. XVIII şi care 
conţinea pe lângă toate cărţile tipărite şi un 
număr de volume manuscrise, copiate de o 
seamă de copişti, care activau aici şi a căror 
contribuţie pentru cultura românească nu este 
lipsită de importanţă, datorită faptului că 
aceştia scriau în româneşte. 

Din investigaţiile efectuate, reiese că 
prima bibliotecă cunoscută care ar fi avut-o un 


1 Răuţescu, loan. „Câmpulung — Muscel. 
Monografie istorică”. Tipografia "Gh.Gh. 
Vădescu” Câmpulung 1943, Ediţie Anastatică. 
Editura "Ars Docendi”, București, 2009, pag. 14- 
15 

Bibliotecar dr. Viorel Cristian Militaru 
Biblioteca Municipală ”lon Barbu” Câmpulung 


câmpulungean, a fost cea a lui Nicolae 
Nicolescu. Dovada ne-o face sigiliul acestuia, 
(de formă ovală, cu dimensiunea de 27/24 
mm). Reprezintă gravată o acvilă cu crucea în 
cioc şi aripile deschise, care este aşezată 
vertical pe un alt oval mic, marcat cu 
monograma N. N. Titularul sigiliului a fost un 
negustor câmpulungean care tocmai datorită 
relaţiilor profesionale cu exteriorul a şi avut 
posibilitatea procurării cărților din străinătate. 
Cantitativ, biblioteca lui Nicolae Nicolescu a 
cuprins peste 1000 de volume. Cantitatea este 
atestată de numărul de inventar 938, care se 
păstrează pe o mică etichetă a unei cărți, 
(scrisă cu cerneală). Nicolae Nicolescu a 
posedat un fond de bibliotecă cu multiple 
profile bine reprezentate în domeniul: istoriei, 
geografiei, filozofiei, enciclopediei, jurispru- 
denţei, literaturii, lingvisticii, matematicii, 
tehnicii, medicinii, ştiinţelor naturale, etc.? 

Situația aceasta  faptică reflectă 
preocupările intelectuale româneşti şi cu 
deosebire aici la Câmpulung. 

O altă bibliotecă particulară de 
importanţă deosebită poate fi semnalată la 
Câmpulung începând cu al patrulea deceniu al 
sec. XIX şi aceasta a aparținut unui cetăţean 
deosebit al oraşului pe nume Anastase Urianu 
(fiul  clucerului Dumitrache  Urianu), care 
studiază timp de 8 ani în Germania şi în Franţa 
limbile clasice latină, greacă, franceză şi 
germană. 

Se pare că după întoarcerea sa de la 
studii la Câmpulung, Anastase Urianu a 
achiziţionat un mare număr de cărți de la 
negustorul Nicolae Nicolescu din biblioteca 
acestuia. Dar nu numai aceşti doi 
câmpulungeni menţionaţi până acum au 
posedat fonduri de carte ci şi alte personalităţi 
locale ale vremii. Pictorul revoluţionar 
lon D. Negulici care a elaborat în 1848 


2 Idem. 


cunoscutul catalog al unei biblioteci 
enciclopedice, a posedat o bibliotecă personală 
cantitativă şi diversificată. 

Poetul  câmpulungean  Alessandru 
Iorgulescu avea o cuprinzătoare bibliotecă 
personală, datorită preocupărilor beletristice 
pe care le avea. 

Ca urmare a aplicării Regulamentului 
Organic cu urmări pozitive pe linia 
organizatorică a ţării, funcția “judeţului” 
câmpulungean a fost înlocuită cu aceea a 
magistratului, având atribuţii echivalente 
primarilor de mai târziu. Magistratul oraşului 
a înființat şi o bibliotecă, care deservea un 
anumit cerc public de beneficiari, cititori ce 
depăşeau cadrul imediat al instituţiei. 

Poetul, luptătorul revoluționar şi 
istoricul C. D. Aricescu a avut o importantă 
bibliotecă, reclamată de preocupările sale ca 
om de cultură. Fraţii Rucăreanu, respectiv cei 
care au colaborat la înființarea primului teatru 
în Câmpulung în 1846%, prima scenă 
permanentă dintr-o capitală de judeţ a Ţării 
Româneşti au avut o bibliotecă ce conţinea 
cărți valoroase, iar Nicolae Rucăreanu era un 
bun mânuitor al condeiului. 

În contextul celor arătate până acum, 
datele ce le deţinem asupra istoriei cărții şi a 
bibliotecii din Câmpulung, până la jumătatea 
sec. XIX, sunt desigur parțiale, datorită 
penuriei izvoarelor pe această zonă de interes. 

În forma actuală biblioteca funcţio- 
nează din anul 1950, aşa cum reiese din 
registrul inventar, aşadar am depăşit şapte 
decenii de activitate în slujba cărții şi a 
cititorului. Prima carte achiziționată şi 
înregistrată în documentele instituţiei a 
aparținut scriitorului  Neruda Pablo intitulată 
Poeme”. Începând din anul 1997, conduce- 
rea şi personalul bibliotecii, ne-am propus să 
schimbăm cartea de vizită a bibliotecii prin a 
crea profituri culturale. 

Am fost preocupaţi în special de 
colecţionarea şi conservarea colecţiilor de 


*  Ciotei, Constantin. Pârnuţă, Gheorghe. 


Popescu-Argeşel, Ion. „Monografia 
Municipiului Câmpulung - Muscel”. Editura 
„Expert” 2005, pag. 162 

cărți şi publicaţii periodice, în funcție de 
solicitările utilizatorilor, precum şi de struc- 
tura socio-profesională a populaţiei pe care 
biblioteca are datoria să o deservească. 

Cartea are un caracter enciclopedic, 
fiind puternic reprezentat, în afara literaturii 
beletristice, de numeroase cărți din domenii 
cum ar fi: social, ştiinţă, tehnică, medicină, 
biologie, fizică, chimie, matematică, agri- 
cultură, istorie, geografie, filozofie, drept, artă, 
critică, dicţionare, etc. 

În 10 decembrie 2001 poetul şi 
matematicianul câmpulungean „ION 
BARBU” a devenit patronul spiritual al 
Bibliotecii Municipale, la un secol de la 
naşterea sa. 

Astfel s-a acordat titulatura ”lon 
Barbu”, Bibliotecii Municipale Câmpulung 
Muscel, deoarece lon Barbu s-a născut, a 
copilărit şi a învăţat pe meleagurile muscelene 
devenind o personalitate literară marcantă atât 
în ţară cât şi peste hotare, reprezentând zona 
Muscelului cu faimă şi cinste. 

Un rol deosebit îi revine bibliotecarului 
care trebuie să răspundă tuturor solicitărilor, 
de lectură al utilizatorilor, unii mai dotați care 
ştiu ce vor, alţii mai timizi, pentru ale 
îndepărta sentimentele de nesiguranţă şi 
indecizie în a-şi alege o carte, a-i îndruma şi a 
le recomanda o lectură pe gustul şi dorinţa lor, 
fapt ce face ca biblioteca noastră să fie intens 
frecventată. 

Biblioteca Municipală ”lon Barbu” 
Câmpulung are un fond de publicații de 
125650 u.b. Biblioteca pune la dispoziția 
utilizatorilor catalogul electronic disponibil pe 
pagina de socializare și pe pagina web a 
acesteia. Colecţiile sunt clasificate conform 
Clasificării Zecimale Universale (CZU), pe 
domenii de studii şi în ordinea alfabetică. 

Biblioteca Municipală ”lon Barbu” are 
un sediu central, in clădirea Casei de Cultură 
"Tudor Muşatescu” din Câmpulung, unde 
funcționează din anul 1972 şi două filiale, 
Vişoi şi Grui, în cartierele cu aceleaşi nume. 

Activitățile culturale ale Bibliotecii s- 
au remarcat prin organizarea unor evenimente 
şi manifestări culturale: 


Zilele Municipiului Câmpulung - Slove 
Muscelene, simpozion organizat din anul 
2008, 

„Surâsul mamei în prag de primăvară”, 
concurs de pictură cu preșcolarii de la 
grădinițele din Câmpulung; 

întrunirile lunare ale pasionaților de istorie 
în cadrul Cercului de Istorie „Gheorghe I. 
Brătianu” Câmpulung la Bibliotecă; 

”În competiţie, elevul creator și cartea bine 
scrisă”- un concurs de lectură organizat în 
parteneriat cu şcolile şi liceele din 
Câmpulung; 

În cadrul zilelor Municipiului Câmpulung 
din anul 2023 Biblioteca a lansat volumul 
de creație literară aparținând elevilor 
talentați de la clasele de gimnaziu din 
cadrul școlilor din Câmpulung: "Îţi scriu 
din Câmpulung”; 

Desfgășurarea dialogului "Citeşte  -—le 
oamenilor: Direct din Inimă! Biblioteca 
umană!”, intrunire cu scriitori, personalități 
câmpulungene din variate domenii care au 
împătăşit din experienșa de viață cu publicul 
câmpulungean. 

Biblioteca a organizat şi organizează diverse 
activități culturale în cadrul marilor 
sărbători naționale dar şi in colaborare cu 
instituții de invățământ şi cultură din 


Câmpulung; 
Biblioteca a fost organizator alături de 
Primăria Municipiului Câmpulung, 


Societatea de Științe Istorice Filiala Muşcel, 
Centrul de Cercetare  Istorică şi de 
Parimoniu „Gheorghe  I. Brătianu”, 
Universitatea Naţională de Ştiinţă și 
Tehnologie Politehnica Bucureşti Centrul 
Universitar Piteşti, Facultatea de Teologie, 
Litere, Istorie şi Arte, Colegiul Teoretic 
„Dan Barbilian” Câmpulung, a ediţiei aVI-a 
a Şcolii de Vară „Istorie, civilizație şi 
cultură în spațiul românesc”. La acest 
eveniment cultural au participat invitaţi din 
zona Argeșului, dar şi specialiști, profesori, 
masteranzi, doctoranzi, studenți din 
domeniul istoriei şi domenii conexe din 
cadrul  Universităţilor Bucureşti, Piteşti, 
Târgovişte. Acesştia au prezenta comunicări 

de specialitate şi prin intermediul 
mijloacelor de comunicare prin internet 

- In cadrul Bibliotecii se organizează în 
parteneriat cu Fundaţia Progress și 
Biblioteca Judeţeană "Dinicu Golescu” 
Argeș cursul de programare pentru copiii cu 
vârste de la 9 la 14 ani "Code Kids”. — avem 
două grupe fiecare cu 6 elevi; 

- Atelier de pictură destinat copiilor 
coordonat de către un profesor de 
specialitate. 

GENERALUL DE ARMATĂ 
VASILE MILEA! 


Prof. lon Oană 
Preşedinte Filiala Muşcel a S.Ș.L.R. 


În prima zi a anului 1927, ziua când 
Biserica Ortodoxă Română îl sărbătorește pe 
Sfântul Ierarh Vasile Cel Mare, în familia 
muncitorului forestier Gheorghe Milea şi a 
soţiei acestuia, Elisabeta Milea, vedea lumina 
zilei al treilea copil care va primi numele 
Vasile. Este unul din cei cinci copii ai 
acestora, alături de: lon, Maria, Valerica, 
Viorica. 

Gheorghe Milea era încadrat, în 
registrele primăriei, la categoria „ţăran sărac”. 


COPILĂRIA FĂRĂ COPILĂRIE 


Copilăria lui Vasile Milea (dacă a existat 
aceasta) a fost un amestec de joacă şi muncă, 
predominând munca. Școala o face în comuna 
natală începând din anul 1933. În vacanţele de 
vară era luat de tatăl său la pădure unde 
îndeplinea diferite munci ce puteau fi făcute 
de un copil: poştar la lacul de apă de pe lângă 
canalul de lemne sau poştar la canalul de apă. 
În verile anilor 1934 şi 1935 a lucrat la un 
boier din comuna Rucăr, județul Muşcel, fiind 
plătit cu 8 sau 9 lei pe zi. În vacanţele anilor 
1936 şi 1937 a lucrat, alături de tatăl său, la un 
boier din comuna Dragoslavele. 


1 Material prezentat la Școala de vară a Societăţii de 
Ştiinţe Istorice din România, desfăşurată în perioada 
23-28 iulie 2023, la Brăila 

Termină şcoala primară în sat, în anul 
1938, avându-i ca învăţători pe Nicolae 
Catană şi Nicolae Cojocaru. 

La terminarea celor cinci clase primare, 
în anul 1938, la îndemnul și insistenţele 
învățătorului său, tatăl își dă acordul să 
urmeze Gimnaziul Comercial din Câmpulung 
Mușcel, unde a dat examen și a reușit al 
treilea. În anul 1 de gimnaziu este şeful clasei. 

După admitere, a lucrat, împreună cu 
tatăl său pe moşia unui boier din Voineşti 
Muşcel unde era plătit cu 20 de lei pe zi. 

În anul 1939 se înscrie în anul doi la 
acelaşi gimnaziu şi locuieşte la un boier din 
Câmpulung Musşcel, lucrând ca băiat de 
prăvălie la restaurantul acestuia de dimineaţa 
până la prânz, apoi mergea la școală. În 
schimbul acestei munci primea masă și un pat 
pentru dormit. În toamna anului 1940, boierul 
l-a dat afară, împreună cu alți trei băieți, 
deoarece, la cutremurul din 10 noiembrie, s-au 
vărsat nişte butoaie cu vin pentru că, ei, 
chipurile, nu le-au aşezat bine. 

Clasa a III - a de gimnaziu, în 1940, a 
făcut-o tot la Câmpulung, locuind acasă la 
Lereşti, făcând naveta pe jos, zilnic, 16 — 17 
km. După încheierea anului școlar merge la 
muncă, la pădure, alături de tatăl său şi fratele 
Ion. În toamna anului 1941 s-a înscris în anul 
patru de gimnaziu, la aceeași şcoală, dar 
examenul de capacitate l-a dat la Liceul 
Comercial din Săliștea, jud. Sibiu, unde tatăl şi 
fratele său lucrau la pădure în zona respectivă. 
În clasa a V - a, la Liceul Comercial din 
Sălişte a fost înscris cu greu din lipsa banilor. 

Mai departe, reproduc din autobiografia 
generalului Vasile Milea, datată 15 ianuarie 
1954, când avea gradul de căpitan. 

„„... În 1942-1943 am urmat cls. V-a la 
Lic. Com. din Săcele-Sibiu. În timpul şcolii 
am fost funcţ. Com. la magaz. Băcanu. În 
timpul vacanței am lucrat la Ocolul Silvic 
Stâlpeni-Clung. la încărcarea vagoanelor cu 
lemne. În 1943-1944 am urmat cls. 6-a la 
Lic. Com. Giurgiu. În timpul şcolii am avut 
diferite servicii pe la Bancă... apoi funcţionar 
comercial la... Petrache Tănăsescu, str Olari 
Nr. 40. În timpul vacanței am lucrat la pădure 
cu tatăl meu, apoi la Fabrica de cherestea 
Petroşani Muscel. În 1944-1945 am urmat cls. 
7-a la Lic. Com. Târgovişte. În timpul şcolii 


am fost funcţionar la Soc. Petroliferă iar 
după aceia în atelierul mecanic LI. Rădulescu 
Târgovişte. În timpul vacanței am lucrat la 
pădure la I.N.L. Dumitrescu Clung. În 1945- 
1946 am urmat cls. 8-a Liceul Comercial 
regele Mihai la Bucureşti. În timpul şcolii am 
fost funcţionar la Dep. Cherestea Cal. 
Rahovei Bucureşti. În vara anului 1946 am 
lucrat la Merişor Hunedoara, iar în toamna 
anului 1946 la ocolul Silvic Rusca Montană, 
Raionul Caransebeş, Reg. Hunedoara. În 
1947 Februarie am intrat învăţător până în 
1947 când am plecat la ... 


ITINERAR MILITAR 


.. Școala Militară Infanterie Sibiu” pe 
care am absolvit-o în 1949, 9 Mai”. Am fost dat 
la Brg. 9 Tic. Cdt. pluton inf. moto, apoi am 
comandat plt. la Rgt.T.c. în Febr. am urmat 
cursul Cdt. Comp. I.c. la C.I. Colibaşi. Din 
Iunie până în lulie am comandat Comp. I.c. 
Brg. 9 Tic. apoi până în Oct. 1951 Bat. Tc. 
după care am urmat Acad. Militară „LV. 
Stalin“ pe care am absolvit-o în 1952.* Am 
fost dat la C.38.4 (...) pt. trup. Bld. până în 
Febr. 1953. După aceia şef sect. preg. Luptă 
(...) trup. Bld. R. M. pănă în aprilie 1953. 
După aceia, pănă în Oct. 1953 am urmat 
cursul de Lb. Rusă. În Oct.1954 sunt numit 
Cdt-ul Regimentului 196 Tc.(și Autotunuri 
din Divizia 49  Mecanizată n.n.) Tg. 
Mureş...5 

Pe 30 noiembrie 1954, chipeşul căpitan 
Vasile Milea se căsătoreşte cu frumoasa 
Nicoleta Negru şi au împreună două fete: 
Daniela şi Sorina. 


” Din 450 candidaţi reuşeşte al 23-lea.; Gheorghe 
Niţică, VASILE MILEA, DE LA SOLDAT LA 
GENERAL, ÎN 17 ANI, GENERAL AL ARMATEI 
ROMÂNE, 25 DE ANI, editura Tiparg, Piteşti, 2016, p. 
21. 

* Din 259 absolvenţi s-a clasat al 29-lea.; Gh. Niţică, 

op. cit., pp. 22-23. 

* Ca şef de promoţie și este recompensat cu două solde, 
avansat la gradul de căpitan şi i se face propunerea de a 
rămâne în cadrul Academiei Militare; Gh. Niţică, op. 
cit., p 26. 

” Colonel (1) Lungu Ion — „Generalul Vasile Milea — 
eroul care a evitat un posibil război civil și 
dezmembrarea României în 1989 “, Editura Argeş 
Press, Piteşti, 2015, pp. 13-14. 


În continuare deţine funcţii de comandă 
în mai multe unităţi şi mari unităţi ale Armatei 
Române: 

- Şef de Stat Major la Divizia 49 
Mecanizată; 

- Comandantul Diviziei 49 Mecanizată; era 
funcție de General — Maior iar el era Maior(!); 

- În aprilie 1957 este numit comandantul 
Diviziei 9 mecanizată „Mărășești“ Basarabi 
(Dobrogea); 

- Locţiitor Şef Secţie Pregătire Luptă 
pentru Tancuri şi Auto din Regiunea a 2-a 
Militară; 

- Locţiitor Şef Secţie pentru Învăţământ și 
Front şi Prim Locţiitor al Șefului Școlii 
Militare de Tancuri şi Auto din Piteşti; 

- Şeful Școlii Militare de Tancuri şi Auto 
Piteşti unde este avansat la gradul de colonel; 

- În anul 1963 este detaşat la Academia 
Militară Generală pentru a urma cursul 
Academic Superior, grupa Arme Întrunite; 

- Numit urgent Comandantul Diviziei 6 
Tancuri din Târgu Mureş; 

- La 21 Oct. 1964 este avansat la gradul de 
General — maior (avea 37 de ani); 

- Şef de stat major al Armatei a III-a de la 
Cluj; 

- Comandant al Armatei a III-a de la Cluj; 

- Avansat la gradul de general-locotenent 
(23 august 1969); 

- Şeful Statului 
Patriotice; 

- Avansat la gradul de general-colonel (9 
mai 1977); 

- Comandant al Armatei a Il-a Bucureşti. 

Pe 31 martie 1980, general-colonel 
Vasile Milea este numit şef al Marelui Stat 
Major al Armatei Române, iar pe 16 
decembrie 1985 ministru al Apărării 
Naţionale. 


major al Gărzilor 


DE LA SOLDAT LA GENERAL 


Hotărârea de a urma cariera militară a 
venit de la sine. De mic, din şcoala primară, 
i-a plăcut haina militară şi ținuta celor în haină 
militară. Îşi confecționa singur epoleţi din 
sugativă, pe care îi punea pe umeri şi se 
prezenta în fața mamei şi a fraților, şi-n poziție 
de drepți spunea: „Eu sunt comandant !”. 


S 1dem, 


În perioada celui de al Doilea Război 
Mondial, când în Lerești au fost cantonaţi 
soldaţi germani, Vasile Milea a fost puternic 
impresionat de aceștia. Ținuta îngrijită, 
disciplina, şi corectitudinea lor, respectul 
soldaţilor germani față de locuitori, l-au 
marcat toată viața. Cu siguranță, că și de aici 
s-a inoculat în el spiritul de exigență şi 
disciplină. 

Vasile Milea şi-a construit cariera 
militară parcurgând, treaptă cu treaptă, 
ierarhia militară. În acea perioadă, pentru a 
trece de la un grad în următorul, trebuia să 
faci stagiul de grad. Vasile Milea, în toată 
cariera, a parcurs o singură dată întreaga 
perioadă de stagiu la grad, de la Locotenent 
Colonel la Colonel, din cauza opoziţiei 
Secţiei Politice din cadrul Ministerului 
Apărării Naţionale.” 

Au fost, în schimb, doi ani în care a 
obținut două grade de ofițer consecutiv, în 
acelaşi an, numai și numai pentru meritele 
militare, expresie a educaţiei primite în 
familie, în şcolile pe care le-a urmat cât şi a 
celei la școala vieţii și a muncii. 

Calitățile sale de militar s-au văzut încă 
de la admiterea în Școala de Ofiţeri Infanterie 
Sibiu când din 450 de candidați reușește pe 
poziţia 23. Era în octombrie 1947. 

În anul I este numit responsabil grupă de 
studiu şi făcut membru de partid, apoi: 

Elev fruntaş — 27.04.1948. 

Elev caporal — 14.06.1948. 

Elev sergent — 26.06.1948 

În anul II este numit instructor la un 
pluton din anul I şi responsabil grupă de 
studiu. 

Sublocotenent — 9 Mai 1949. 

Locotenent — 30.12.1949. 

Locotenent major — 13.06.1952. 

Căpitan — 06.09.1952. 

Maior — 18.05.1954. 

Locotenent Colonel — 13.11.1956. 

Colonel — 30.12.1962. 

General Maior — 21.10.1964. 

General Locotenent — 23.08.1969. 


7 Gheorghe Niţică, ÎN CĂUTAREA ADEVĂRULUI — 
GENERALUL VASILE MILEA — SUICID? Sau 
ASASINAT ?/....tipărit la GUTENBERG S.A., 2019, p. 
36. 

General Colonel — 09.05.1977. 

Post-mortem, la 30 decembrie 1989, a 
fost avansat la gradul de general de armată, 
grad pe care-l merita cu prisosință încă din 
timpul vieţii. 

Dar, promovările nu au fost făcute 
numai în grad ci şi în funcții. Astfel, în data 
de 06.04.1957 este numit Comandantul 
Diviziei 49  Mecanizată pe funcţie de 
General Maior. El era locotenent colonel şi 
avea doar 30 de ani (!). În această funcţie a 
avut cele mai mari provocări şi s-a 
confruntat cu cele mai dificile situaţii dar, a 
ştiut şi a reuşit să le facă față. Tot acum se 
face propunerea de a i se acorda gradul de 
COLONEL, înainte de expirarea duratei de 
stagiu în gradul acual (Lt. Col.), ca toate 
celelalte avansări de până acum, DAR, cum 
şi în Armată ezistă un Dar, un singur 
membru din Eşalonul superior nu este de 
acord şi propunerea cade.” 

În 17 ani a parcurs toate treptele 
ierarhiei militare: de la soldat la General. 
Cum s-a reuşit aceasta ?! Pentru exempli- 
ficare redau din argumentele superiorilor săi 
la vremea respectivă. 

lată ce este consemnat, printre altele, 
în: 

FOAIA CALIFICATIVĂ din 
perioada școlarizării: 

Eşalonul 1: 

- Element foarte disciplinat ..., 

- Foarte bun camarad ..., 

- Foarte sincer, modest şi cinstit ..., 

- Muncitor, lucrează din proprie 
inişiativă. Nu este nevoie de control ..., 

- Are o mare putere de asimilare. Îşi 
perfecționează necontenit cunoştinţele ..., 
prin studiu individual ..., 

- Nu a întâmpinat nici o dificultate în 
asimilarea vreunei materii ..., 

- Foarte energic şi autoritar. 

- Este precis în darea ordinelor; se 
descurcă uşor şi logic în orice situație 
tactică. 

- Se orientează foarte ușor în teren. 

- Trăieşte realitatea câmpului de luptă. 


* Gheorghe Niţică, VASILE MILEA, DE LA SOLDAT 
LA GENERAL ..., pp. 21, 23, 26, 33, 39, 54, 55, 63. 
” Ibidem, pp. 28, 39, 48. 


- Posedă foarte bune de 
comandant ... 
Comisiile de notare ale Eşaloanelor II şi III 
conchid: 

-Şi-a însușit foarte bine cunoștințele 


predate. Munceşte mult pentru pregătirea sa. 


magi, bei 


calități 


FIŞA DE CARACTERIZARE 
întocmită de Comandantul cursului din 
cadrul Şcolii de Comandanți de Companie 
Tancuri Colibaşi — Muşcel: 

- Este bine pregătit profesional. 

- Poate comanda ... având calități de 


comandant. 

- Este un bun instructor. 

- Element capabil, energic şi 
muncitor. 

- Are posibilități de dezvoltare, 


purând deveni un foarte bun comandant ...de 
tancuri. 

CARACTERIZAREA DE STUDII, 
din FIŞA SPECIALĂ la absolvirea 
Academiei Militare Generale, este: 

-Şi-a însușit în condiţii bune și foarte 
bune cunoştinţele predate la Academie, la 
toate categoriile de pregătire. 

- a. aplică Just 
regulamentele armei. 

- Se orientează ușor în orice situație 
tactică şi sesizează cu ușurință esenţialul. 

- Analizează just o situaţie tactică şi 
ia hotărâri juste. 

- Întocmeşte lucrări de stat major în 
condițiuni foarte bune, le prezintă foarte 
îngrijit şi are mult simţ practic. 

- Cunoaşte foarte bine tehnica de 
luptă din dotarea trupelor blindate de tancuri 
ŞI mecanizate. 

- Este muncitor, studios, îşi duce la 
îndeplinire sarcinile. 

- Se exprimă clar, este organizat în 
muncă, are bună capacitate organizatorică şi 
calități pedagogice. 

- Are o cultură generală dezvoltată şi 
depune interes pentru a şi-o dezvolta. 

- Este disciplinat (şi are) frumoase 
perspective de dezvoltare. 


în practică 


'9 Ibidem, pp. 22, 23. 
“ Ibidem, p.24 

- Poate lucra ... în funcția de stat 
major în unitate sau M.U. de tancuri, precum 
şi în funcțiuni de comandă de unitate de 
tancuri, regiment sau brigadă.” 


DECEMBRIE 1989 


Evenimentele din Decembrie 1989 
l-au găsit pe Generalul Vasile Milea în 
funcția de Ministru al Apărării Naţionale. 
Aceste evenimente nu l-au luat prin 
surprindere. Europa de dincoace de „Cotina 
de Fier” era deja în „fierbere”. Ministru era 
la curent cu toate, mai ales cu cele externe şi 
nu de acum ci cu ani în urmă. 

Personal, sunt ofițer în rezervă, cu 
un grad şi o funcție într-o unitate militară ce 
se creează în caz că „ceva” ar pune în 
pericol frontierele naţionale. În luna august 
1986 am fost concentrat şi am participat la o 
mare aplicație militară, a Armatei de la 
Craiova, în munţii Banatului, cu tema ATAC 
DE PE TERITORIUL IUGOSLAV (!) 
Bineînţeles că această aplicaţie, ca de altfel 
şi altele din zonele de frontieră ale ţării, a 
avut loc la Ordinul Ministrului Apărării 
Naţionale, făcând parte din Planul de apărare 
a ţării în cazul unei agresiuni externe. Deci, 
este clar că la nivel de vârf se cunoşteau 
multe. 

În vara anului 1987, Generalul 
Vasile Milea, în caliatea ce o avea de 
Ministru al Apărării Naţionale, este invitat la 
Pentagon. Aici participă la aplicaţii militare 
şi la bilanţul aestora, trecute în program, dar 
are şi întâlniri netrecute în program, pe care 
le onorează cu prezenţa şi doar atât... 

În anul 1988 a avut loc, la Moscova, 
o întrunire a Miniștrilor Apărării a statelor 
membre ale Tratatului de la Varşovia. 
Delegaţia militară română a fost condusă de 
Ministrul Apărării Naţionale, Generalul 
Vasile Milea. 

Menţionez că Generalul Milea avea 
o puternică aversiune față de ruşii care îi 
ucisese învățătorul, locotenent în rezervă, 
concentrat şi cu eroice fapte pe câmpul de 
onoare în perioada 1941-1942, sau pentru 
jalnicul comportament al acestora când, 
după ce „trecuserăm” de partea lor, au 


2 Ibidem, pp. 26,27. 


continuat să ia prizoniri români până în luna 
noiembrie 1944 şi chiar februarie 1945 !!! 
(n.m.) iar ofițeri şi alți militari ai armatei 
române au fost ținuți, încă mulţi ani, în 


lagărele ruseşti în locuri „uitate de 
Dumnezeu” . 
După terminarea lucrărilor 


Tratatului de la Varşovia, ministrului Milea i 
s-a transmis că Mihail Gorbaciov doreşte să 
stea de vorbă cu delegaţia română. Au 
aşteptat şi, văzând că nu mai sunt primiţi, 
ministrul Milea i-a transmis că ei nu mai pot 
aştepta şi pleacă. I s-a transmis că „tovarășul 
Gorbaciov îl primeşte imediat”. Surprins de 
ceea ce aude, ministrul Milea i-a comunicat 
celui însărcinat cu comunicarea că ori îl 
primeşte cu toată delegaţia, ori întâlnirea 
nu are loc. Întâlnirea nu a avut loc. 

Cu privire la această vizită este de 
relatat că ministrul Milea a avut o criză de 
fiere destul de serioasă ce a necesitat 
internare. Bănuind că ceva nu este în regulă, 
aghiotantul şi şeful de cabinet au stat lângă 
ministru fără a-l părăsi o secundă. 

Nu acelaşi lucru s-a întâmplat în anul 
următor, 1989, când din delegația militară 
condusă de generalul Stănculescu, 
Gorbaciov l-a primit numai pe acesta.!* 

În anul 1989, după parada de la 23 
august, generalul a petrecut întregul timp 
liber de odihnă la Lereşti în comparaţie cu 
alți ani când îşi rezerva doar câteva zile. A 
făcut drumeţii prin locurile în care a 
copilărit, prin toate locurile pe unde a lucrat 
când era copil. A fost şi la cimitirul Bisericii 
de care aparținea pentru a aprinde o 
lumânare la mormântul tatălui său ce a murit 
la vârsta de Sl de ani și a surorii sale 
Mariuţa, care i-a fost şi nașă, trecută și ea la 
cele veşnice la 41 de ani, cât şi la alţi 
consăteni apropiați lui în lumea pământeană. 

Întâmplător, eram la biserică. Îmi 
venise rândul să duc de mâncare 
muncitorilor ce lucrau la renovarea lăcașului 
de cult. Pe aleea principală, până în biserică, 
am întâlnit un personaj care mi se părea 
cunoscut dar, nu ştiam de unde...încă 
După ce am predat preotului paroh coşul cu 


'5 Ibidem, p. 89. 
14 1dem. 

alimente am vrut să plec dar, privind către 
cimitir, am zărit o persoană ce era familiară 
memoriei mele vizuale; se apropia mergând 
agale într-un costum sport: era încălțat cu 
adidași albi, șosete albe, pantaloni scurți 
albi, tricou alb iar pe cap o şapcă sport albă 
bine trasă pe frunte sub care erau ochelari de 
soare — singurii ce nu erau albi. După mers, 
mi-am dat seama cine-i personajul şi am vrut 
să mă îndrept spre el. Ca o paranteză, ne 
cunoşteam din anul 1971. Atunci, persoana 
de pe aleea principală a intervenit spunându- 
mi vezi-ți de treabă ! şi... mi-am amintit-o: 
era garda de corp a ministrului Milea, 
căpitanul Căpitănescu. Şi...mi-am văzut de 
treabă...Mai târziu, preotul paroh, Moise 
Pahonţu (Sică în limbajul enoriașilor) mi-a 
relatat că au stat de vorbă iar, la sfârşitul 
discuţiei, generalul Milea îl întreabă: „Ia zi 
părinte, pe mine unde mă 
înmormântezi?”...Surprins de o astfel de 
întrebare i-a spus că încă nu se pune 
problema aceasta, că mai e mult până atunci. 
„Bine, bine dar când va fi problema, unde o 
să fie acel loc?” a întrebat Vasile Milea. 
Preotul a zis: „Aici, în faţă, lângă eroi”!5. La 
acest răspuns generalul a replicat: „Dar cu 
nu sunt erou”. Părintele a adăugat: „Pentru 
noi, pentru tot ce ați făcut şi sigur o să mai 
faceţi, sunteţi erou”!€. Şi...aşa a fost să fie.” 

Dând dovadă de dragoste de ţară şi 
ataşament față de valorile acestui neam, cu 
preţul vieţii sale, refuză folosirea maselor 
populare drept carne de tun, dând ordinul din 
17 decembrie 1989, orele 23,30, după ce cu 
câteva ore înainte îi spusese dictatorului că 
nu a găsit în regulamentele militare ceva 


5 Este vorba de Monumentul eroilor căzuţi pe câmpul 
de onoare şi în al doilea Război Mondial, în perioada 
1941-1945, ridicat în anul 1946. 

'% În anul 1972, când au început lucrările la noul local 
de școală din Lereşti, a fost o criză de ciment. Cum fără 
temelie nu se mai putea construi nimic, şanţurile fiind 
deja săpate, eczista riscul retragerii finanţării. Generalul 
Milea, pe atunci comandantul Armatei a 3-a, de la Cluj, 
a intervenit trimițând un vagon de ciment. A ajutat 
material şi la lucrările din anii 1988-1989, de 
consolidare a bisericii Înălțarea Domnului din Parohia 
Lereştii de Jos, de care este vorba în text. 

"7 Gheorghe Niţică, VASILE MILEA de la soldat la 
general în 17 ani... Editura Tiparg, Piteşti, 2016, p. 97. 


din care să rezulte că armata poate să 
tragă în popor. 

Armata avea misiunea sacră de a apăra 
granițele țării iar grija permanentă a 
ministrului Milea era îndreptată spre 
frontiere, mai ales către cele din Vest. 

Prin ceea ce a întreprins generalul 
Vasile Milea, în calitatea de Ministru al 
Apărării Naţionale, după emiterea ordinului 
din 17 decembrie și până la fatidicul moment 
din 22 decembrie, a avut ca rezultantă 
evitarea unui război civil şi dezmembrarea 
României în 1989. 


EPILOG 


Pentru faptele sale și prin jertfa 
supremă rămâne în panoplia adevăraţilor 
români ai neamului nostru. 

Îşi doarme somnul de veci în pământul 
comunei natale, în mijlocul lereştenilor, pe 
care i-a iubit, stimat şi apreciat, ca pe o parte 
componentă a acestui încercat şi eroic popor 
român. Amintirea generalului erou Vasile 
Milea a fost, este şi va rămâne în istorie o filă 
luminoasă. 

Pentru a imortaliza imaginea şi faptele 
sale, M.A.N. şi Societatea de Numismatică din 
România au emis o plachetă cu chipul 
generalului erou. Pe aversul ei este scris 
„General de armată erou Vasile Milea 1927- 
1989, Ministrul Apărării Naţionale“, iar pe 
revers „Jertfa supremă pentru patrie şi onoare 
militară 22 Decembrie 1989 Societatea de 
Numismatică România“. 

Cu toate că au existat momente în care 
indivizi şi instituţii au făcut „eforturi“ (şi 
încă mai fac) de a-i pângări numele şi 
onoarea militară, rațiunea, sper, să învingă în 
continuare. În Bucureşti, fostul bulevard „Ho 
şi Min“ a purtat, până în anul 2022, numele 
„Bulevardul Vasile Milea“. În Piteşti, fosta 
„Piaţă Lenin“ se numeşte acum „Piaţa Vasile 
Milea“. În Arad şi Sibiu sunt bulevarde cu 
numele său. În Ploieşti, Petroşani, Brad, 
Pitești, Constanţa, Târgovişte, Bârlad, Vaslui 
şi Brăila sunt străzi ce-i poartă numele. În 
Câmpulung Muscel, piața, dominată de 
primăria oraşului, îi poartă numele. În 
comuna natală Lereşti, strada principală 

poartă numele: „General Vasile Milea“. Tot 
aici, la numărul 875, o placă memorială face 
cunoscut trecătorului că în acea casă s-a 
născut eroul. 

Pe 22 decembrie 2022, în centrul 
comunei, în fața Căminului Cultural, în 
numele comunității locale, a fost dezvelit un 
bust al GENERALULUI EROU. 

În fiecare an, pe 22 decembrie, la 
mormântul din curtea bisericii „Înălţarea 
Domnului“, sute de oameni şi militari din 
garnizoana Câmpulung îşi comemorează eroul 
— generalul Vasile Milea, ce se odihneşte întru 
eternitate în pământul natal, alături de iubita 
lui soţie, Nicoleta. 

Ansamblul memorial dedicat eroilor 
neamului a fost rdicat în anul 1990, de 
Ministerul Apărării Naţionale. 

Ansamblul are două componente: un 
portal al eroilor neamului şi un altar 
comemorativ. 

Portalul eroilor neamului este în formă 
de arc de cerc, înalt de 3 metri, construit din 
piatră de Albeşti şi din marmură albă. În 
centru, în formă de cruce, se află un însemn 
memorial cu două săbii încrucişate şi o 
cască militară, având următoarea 
inscripţie: „În amintirea eroilor din 1916- 
1918 şi 1941-1945“. 

Altarul comemorativ şi obeliscul din 
marmură de culoare neagră a fost înălțat în 
memoria generalului erou Vasile Milea. Pe 
faţa obeliscului, în partea de sus, se află efigia 
din bronz a generalului. Sub ea, o placă din 
bronz, având inscripționat: „Generalul de 
armată erou Vasile Milea, 1 ianuarie 1927 — 
22 decembrie 1989. Jertfă supremă pentru 
Patrie şi onoare militară“. 


LIRICĂ ISTORICĂ ÎN MUSCEL 


Maria Chirtoacă 
Câmpulung Muscel 


SFINŢII EROI 


Eroii nu-s legende, ei sunt făptuitori 
Istoriei reale şi-a cărții ei de glorii. 
Nu-s lideri la tribune, nici voci prin megafoane, 
Ei viaţa şi-au jertfit-o şi s-au făcut icoane. 
Sunt sfinții fără nume, absenţi din calendare 
Şi fără de morminte, pe care-am pune-o floare. 
Prin foc trecând, prin gloanţe, mereu strunindu-și teama, 
S-au stins pe câmpuri arse, strigându-și tatăl, mama. 
Dar sufletul lor mare ne urmăreşte încă, 
Mai are-n el simţire şi dragoste de stâncă 
Iubirii lor de ţară, și jertfei lor supreme 
Le-aducem azi omagii prin imnuri şi poeme 
Români eroi, vă fie în pace veşnic somnul 
Slăviţi aici de oameni şi-n cerul sfânt, de Domnul! 


EROII 


Eroii greu îşi pot struni mânia 
Văzând ce jaf e-acum în biata țară, 
Se-ntreabă dacă asta-i România 
Pe care ei frumoasă ne-o lăsară. 
Acolo-n cer, pe unde azi li-i datul 
Şi unde-s sfinți prin jertfa lor cea mare 
Pălesc văzând cum pustnic le e satul 
Şi codrii-s duşi de-acasă la vânzare. 
Ei văd cum plaiul zace în ruină, 
Cum trag de el duşmanii să-l sluţească, 
Să-l lase gol, smulgând din rădăcină 
Dulceaţa lui de pâine românească. 
Ne-ntreabă azi, când ţara ni-i furată 
La ce-a slujit atâta jertfă dacă 
Noi n-am păstrat ce zestre-aveam odată 
Şi ţara noastră este mai săracă. 
Lăsaţi orgolii, dragi români, deoparte, 
Să nu cădeți sub jugul ce cuprinde 
Mirajul lumii false şi deşarte 
Ce prea uşor pe-arginţi se poate vinde! 
Români, să fim din nou eroi cu toții, 
Nu pleavă-n valul vremii, nici stihie, 
Aici să creştem Şi fiii şi nepoții 
Şi toţi urmașii noștri, cu mândrie! 
Să spunem lumii-ntregi cu demnitate, 
Precum au vrut străbunii dârji mereu 
Că noi trăim aici în libertate 
Şi-avem stăpân atât: pe Dumnezeu! 

CULPĂ 


Toţi suntem vinovaţi, tu nu ești țară, 
Că ţi-am făcut trăirea mai amară, 
Că plâng sub lună tainice izvoare, 
Că sunt păduri din ce în ce mai rare. 
Toţi suntem vinovaţi, tu nu ești țară, 
Că ţi-au ajuns, copiii tăi povară, 

Că sfinţii vin tot mai arar pe ape 

Şi îngerii se tem să zboare-aproape, 
Că am uitat de casa părintească 

Şi florile n-au forță să rodească, 

Iar tulnicul pe dealuri nu mai sună 
Şi nu-şi mai fac vultanii cuib sub lună, 
Că soarele spre alte zări se mută 

Și poezia e de-o vreme, mută... 


PÂINEA CEA DE TOATE ZILELE 


Pâinea noastră cea din spic bălai, 
Cea din duhul gliei întrupată, 
Nu mai are sfântul nostru grai, 
Nici mireasma lui de altădată. 


Pâinea noastră, altor neamuri slugă, 
Rabdă iar osândă și ocară, 

Plete albe, riduri mari sub glugă 
Tot mai multe-s gata să-i răsară. 


Simt din nou dojana-i şi mânia, 

Sub sprânceana-i simt scântei de ură, 
Să pornească dârză spre moşia 

Celor ce au frânt-o-n bătătură. 


Furca ei, toporul lat şi-o coasă 
De ajuns îi sunt şi la-ndemână 
Până când în glia ei frumoasă 
Pâinea noastră iar va fi stăpână!... 


CONDORII 


La ceas de taină stau condorii 
Spunând poveşti de viaţă lungă, 
Servesc un stârv comun la masă, 
Convinşi că n-o să le ajungă. 


Așa sunt și aleşii lumii, 
Ciuntind din fiecare ţară, 

Dar nu au cioc să strângă fleacuri, 
Ci bot şi colți rânjiți de fiară. 


Ei sorb doar sânge în pocale, 
Dezbină, dornici să-i conducă 
Pe câți naivi le stau în cale 
Şi-acest pământ, deja pe ducă. 


Lor nu le pasă nici de ceruri, 
Şi-acolo-şi fac, avizi, parcele 
Să-şi mute pofta cea de lideri 
Deasupra lumii-ntregi, în stele! 


MERITĂ 


Pentru pâinea ce se coace-n vatră, 
Pentru lacul încărcat de nuferi, 
Pentru colţul ierbii de sub piatră 
Merită, din când în când, să suferi. 


Pentru graiu-n care-ţi cânți durerea, 
Pentru luna ce pe val se zbate, 
Pentru moartea, pentru învierea 
Fiecărui vis de libertate, 

Pentru tot ce ne-au lăsat părinții, 
Pentru dulcea prispă de acasă 
Unde vin la ceas de taină sfinții 

Şi ne fac trăirea mai frumoasă, 


Pentru oaza noastră de iubire, 
Pentru munţii ce răsar din ceaţă, 
Pentru dorul ce ne stă în fire, 
Merită să fii român o viaţă... 


DOINĂ 


Un ochi mereu îmi plânge în Moldova, 
Un ochi îmi plânge-n Ţara Românească 


Şi lacrima în amândoi se-ngână 
Şi niciun leac nu poate s-o oprească. 


Şi jumătate inima-i Moldovă 

Şi jumătate-i Țară Românească 

Şi de amar de veacuri e-mpărțită 

Şi nici nu poate nimeni s-o unească. 


Se tot vorbeşte de pe-un mal pe altul 
Ca peste Prut să facem pod de floare, 


Dar unora tardiv le pare gândul, 
Ori prea devreme altora le pare. 


La toate mă gândesc cu resemnare, 


Dar cea mai mare-n suflet mi-e durere 


Că ne sunt duși copiii-n larga zare 
Şi-şi uită graiul doldora de miere 


Şi alte poduri fac în lumea mare 
Şi alte flori răsar pe alte Pruturi 
Lăsând acasă singur, în uitare 
Descălecatul nostru de-nceputuri. 


Un ochi mereu îmi râde în Moldova 
Şi-un ochi îmi plânge-n Țara 
Românească 

Şi amândoi privesc oriîncotrova 

Se duc copiii noștri să trăiască. 


Şi amândoi îmbătrânesc de-odată 
Şi amândoi de dor îşi pierd vederea 
Şi inimii-i bătaia mai înceată, 

Doar graiului îi strâng la suflet 
mierea... 


DRAGOSTE DE ŢARĂ 


Dragostea de ţară 

E ca şoimu-n zare, 
Nimeni nu-i înfrânge 
Zborul la hotare. 


Dragostea de ţară 

E ca vântu-n zbor, 
Umblă-n lumea largă 
Liber, călător, 


Dar de-oriunde este, 
Ea ne dă de veste, 
N-are cum să moară 
Dragostea de ţară. 

CÂNTEC PENTRU „HORA UNIRII” 


Ție, Horă a Unirii, 

Ție, zâna mea frumoasă, 

Îţi închin aceste rânduri 
Pentru toţi cei duşi de-acasă. 


Şi te rog să-i ţii ca fraţii 
Pe români, sub tricolor, 
Aminteşte-le Carpaţii 

Care plâng de dorul lor, 


Aminteşte-le că marea 
Cu ecoul său îi cheamă, 
Au copii aici şi veşnic 
Lăcrimează câte-o mamă! 


Toate plâng de dorul celor 
Pribegiți în ţări mai calde 
După glasul de sirenă 

Al prea scumpelor smaralde. 


Şi oriunde-ar fi în lume 
De-alte zări ademeniţi, 
Ține-i tu, „Horă-a Unirii”, 
Pe românii toţi uniți! 


Nu-i lăsa să se tot piardă 
Lebede pe lucii ape. 
Ține-i tu, „Horă-a Unirii”, 


Pe tine, măreaţă ca stânca, 
Pe tine te cânt, libertate, 
Din lanţul de taină-al robiei, 
Spre zări luminoase ne scoate! 


Pe tine, ca frunza pe valuri, 


Ca vulturu-n zbor când se zbate, 


Mereu, când ne gâtuie laţul, 
Pe tine te cânt, libertate! 


Pe tine, în zbucium ca marea 
Ce mătură-n drum asuprirea, 
Pe tine te cânt, libertate, 

Să duci spre liman omenirea! 


RADU ANGHEL 


Bate vântul, frunza sună, 
Umbre zvelte ies sub lună 

Şi haiducii se adună. 

Ei ţin sfat la drum de seară 
Pentru biata țărişoară, 
Pentru pâinea noastră-amară. 


Radu-n fruntea lor se duce 
Şi se jură dârz pe cruce 

Şi pe arma ce străluce 
C-or să facă iar dreptate, 
Să adune din palate 


Ce-a fost strâns cu strâmbătate. 


Bate vântul, iarba plânge, 
Codru-n jurul lor se strânge, 
Potera de pe coline 

Iute ca furtuna vine, 
Drumul Radului îl ţine 

Şi cu flinta la spinare 

Vrea pe Radu să-l doboare. 


-Radule, nu te lăsa! 

Strigă frunza-n urma sa. 
-Radule, pădurea-l cheamă, 
Mergi-nainte fără teamă! 
-Radule, fii brav fecior! 
Strigă apa de izvor. 


Radu-şi face-odată cruce, 
Către poteră se duce, 
Niciodată nu dă greş 

Şi îl leagă fedeleş, 

Flinta-i fură şi-l doboară 

La pământ, dar nu-l omoară, 
Pleacă-n codri-dânci şi-l lasă 
Slobod să se ducă-acasă. 


Foaie verde din Muscel, 
Radu Anghel, voinicel, 
Umblă noaptea singurel. 
Nici pistol şi nici secure, 
Numai dorul de pădure, 
Numai setea de dreptate. 


43 


Din cărare îl abate. 

Unde vede om bogat 
Radu-l pune-n drum legat 
Şi îl pradă şi îl lasă 

Fără bani să plece-acasă. 
Radu Anghel voinicel 

Nu adună pentru el, 

O să ducă înapoi 

La sărmani, flămânzi şi goi 
Şi la toți cei în nevoi. 


Bate vântul, frunza pică, 
Umbre-n lună se ridică 
Şi colindă fără frică. 
Somnul furilor frământă, 
Drepţilor în vis le cântă, 
Judecata lor e sfântă... 


__ CONFERINŢA NAȚIONALĂ 
A SOCIETĂȚII DE ȘTIINȚE ISTORICE DIN ROMÂNIA 


Sâmbătă 18 noiembrie 2023 s-a 
desfăşurat la Colegiul Naţional „Mihai 
Viteazul” din Bucureşti, Conferinţa Naţională 
a Societăţii de Ştiinţe Istorice din România. 
Filiala Mușcel a societăţii a fost reprezentată 
de către Profesorul Oană Ion, Preşedintele 
filialei şi de colonelul (rez.) Măruntu Petre, 
membru în Comitetul de conducere a filialei. 

Pe ordinea de zi a conferinței s-a aflat 
prezentarea Raportului de activitate a 
societății, a Raportului Secretarului-trezoriei, s 
Raportului Comisiei de cenzori şi alegerea 
conducerii societății pentru următoarea 
perioadă de 4 ani, respectiv alegerea în 
funcțiile de preşedinte, secretar general, prim- 
vicepreşedinte, secretar  trezoriei,  vice- 
preşedinţi, membri ai Biroului executiv 
național și membri ai Comisiei de cenzori. 

După cuvântul de bun venit, adresat de 
către Profesorul Gabriel Georgescu din partea 
conduceri colegiului, conform statutului, 
preşedintele Căpiţă Carol a prezentat Raportul 
de activitate a societăţii, evidențiind 
principalele activități desfășurate de către 
societate, aspectele pozitive şi problemele care 
vor necesita o atenție mai deosebită pentru 
noua conducere ce va fi aleasă la conferință. 
Secretarul-trezoriei, doamna Bălan Angela- 
Mihaela a prezentat situaţia financiară a 
societății şi, în continuare, Profesorul Iancu 
Tudor a prezentat Raportul comisiei de 
cenzori pentru perioada 2019-2023. 

După aprobarea prin votul delegaților 
participanţi a rapoartelor, conducerea ședinței 
a fost preluată de către Profesorul universitar 
doctor Murgescu Bogdan, Preşedintele de 
onoare al societăţii care, după ce a reamintit 
participanților prevederile statutului societății 
privind alegerea conducerii acesteia, a invitat 
candidații să își prezinte, pe scurt, intențiile 
pentru următoarea perioadă de 4 ani. 

Colonel (rz.) Petre Măruntu 
Lereşti - Muscel 


După aceasta, comisia de numărare a 
voturilor, aleasă de către participanți, a trecut 
la înmânarea buletinelor de vot pentru 
alegerea preşedintelui, secretarului general, 
prim-vicepreşedintelui, secretarului trezoriei şi 
a vicepreşedinţilor. După numărarea voturilor 
şi anunțarea rezultatelor alegerilor, delegații 
participanţi au trecut la alegerea membrilor 
Biroului executiv național și ai Comisiei de 
cenzori. După ce au fost numărate şi aceste 
voturi, a rezultat noua conducere a Societăţii 
de Ştiinţe Istorice din România, aleasă pentru 
următoarea perioadă de 4 ani, astfel: 

e Preşedinte - Căpiţă Carol; 
e Secretar general - Teodorescu Bogdan; 


e Prim-vicepreședinte - Sora Florin- 


Andrei; 

e Secretar-trezorier - Bălan  Angela- 
Mihaela; 

e Vicepreşedinți - Nichifor Dorina, 


Preda-Tudor Ana, Stănescu Dorin și 
Tomoni Dumitru; 

e Membri Biroului executiv național - 
Aftodor Ștefan, Bunghez Sebastian-Dragoș, 
Gîlă Cristina-lulia, Ilincuţa Cristina, Maier 
Valentin, Romandaş Bogdan-Florian, Stan 
Gabriel; 

e Membri Comisiei de cenzori - Manea 
Ana, Băjenaru Carmen și lancu Tudor. 

Principalele concluzii şi propuneri pentru 
perioada următoare, rezultate atât din 
prezentarea intenţiilor candidaţilor la funcțiile 
de conducere, cât și din discuţiile care au avut 
loc după anunţarea rezultatelor alegerilor, se 
referă la: atragerea reprezentanților 
autorităților naționale şi locale în acțiunile de 
sprijinire a activităţilor societăţii, eventual prin 
alegerea lor ca membri de onoare; creșterea 
vizibilității activităților şi iniţiativelor 
societăţii ca „partener serios” de dialog, prin 
îmbunătăţirea şi regândirea relațiilor cu mass- 


media, la nivel naţional și local; cooperarea 
mai bună între filiale şi sprijinul reciproc al 
acțiunilor şi activităţilor organizate la nivel 
local şi la nivelul zonelor istorice; 
identificarea modalităţilor privind acordarea 
unor premii și medalii pentru performanțele în 
promovarea la nivel local și naţional a istoriei; 
promovarea disciplinei istorie ca fundament al 
cunoașterii trecutului glorios al înaintaşilor și 
piatră de temelie pentru formarea tinerelor 
generaţii; promovarea, la nivel local şi 
național, a iniţiativelor privind asociaţiile 
profesionale ale istoricilor care funcționează 
atât la nivelul UE. cât şi la nivel 
internațional; instituirea unor Ghiduri de bune 
practici pentru profesorii de istorie şi 
domeniile asociate cunoașteri și promovării 
istoriei (arheologi, personalul care își 
desfășoară activitatea în cadrul arhivelor, 
cercetători, pasionaţi de studiul, cercetarea şi 
promovarea istoriei etc.). 

La finalul lucrărilor conferinţei, 
Preşedintele de onoare a adus la cunoştinţa 
participanţilor temele şi grupajele tematice 
pentru ediţiile 2024 şi 2025 ale Revistei 
societății — Studii şi articole de istorie, 
termenele pentru transmiterea articolelor fiind 
15 ianuarie 2024 şi respectiv 15 ianuarie 2025. 


45 


PA Institutul 


Naţional al 
X/ Patrimoniului 


Rezultatele obţinute de membrii Filialei Muşcel a SȘIR 
la Concursul Naţional „Patrimoniul cultural, istoric şi natural 
- Zestrea comunităţilor locale” 


Ediţia a III-a, 2023 


Organizator: Societatea de Științe Istorice din România 
Parteneri: Facultatea de Istorie a Universităţii din Bucureşti, 
Institutul Naţional al Patrimoniului 


Secţiunea premiul |Uhnitatea de Elevi/clasa Profesor Numele lucrării 
învățământ coordonator 
S III I Şcoala Şerban Robert Mihail | Măturoaie! 

MĂTUROAIE! MĂTUROAIEE! HAI, LA MĂTUROAIEEE...! 


De obicei, poveştile încep cu „A fost odată ca niciodată...” dar povestea pe care o s-o 
aflați astăzi începe diferit. Este o poveste descoperită de o fetiță curioasă şi care a dorit să o facă 
cunoscută mai departe. 

Eu locuiesc î în Lereşti Mușcel, comună de la poalele Masivului lezer - Păpuşa, zonă plină 
de poveste şi istorie.” Stăm în casa bunicilor, care găzduieşte o „grămadă” de taine, multe dintre 
ele încă nedescoperite. Bunicii sunt sănătoşi şi plini de putere, mai ales când se văd înconjurați de 
atâția nepoți, dar mai cu seamă atunci când vin Matei şi Ana, putem spune ca s-a întregit familia. 
Am uitat să vă spun, Matei și Ana sunt verişorii mei din Anglia. 

Primele zile, au fost de acomodare pentru ei, cu fusul orar, cu mâncarea şi temperatura. 
Dar acum...gata. Am început să îi scot la joacă cu ceilalți copii din sat, prietenii mei. 

Așa a început povestea care a impresionat-o pe Ana. 

Dis-de-dimineaţă ne-am gândit să ne facem un stand de limonadă la poartă, şi să îi servim 
pe oamenii însetați ce vor trece prin fața casei. Era jocul nostru preferat când eram mici. Zis si 
făcut şi astfel, stând şi așteptând oameni dornici să ne guste preparatul, am zărit o bătrânică tare 
interesantă, cu un păr lung si negru purtat în două cozi împletite, legate cu panglici colorate, o 
bluză cu mânecă lungă, o fustă colorată și înflorată cu un şorț plisat ce îi accentua talia. Ţinea în 
mână un coşuleț împletit, ornat cu diverse culori, iar în spate avea un mănunchi de mături, legate 
cu o pânză albă, şi strigând: „Măturoaie! Măturoaiee! Hai, la măturoaieee...!” 

A venit la noi să ne întrebe dacă dorim să cumpărăm ceva, dar, în schimb, neavând bani, 
noi ne-am oferit să o servim cu un pahar de limonadă. Astfel, am stat de vorbă, aflând povestea 
măturoaielor. Am observat mâinile bătătorite, dându-ne seama de multa muncă din spatele acestei 
îndeletniciri. Femeia ne-a spus că are o familie numeroasă iar aceasta este principala sursă de 
venit a lor. Ne-a mai mărturisit că din ce în ce este mai greu, mai ales acum, când măturoaiele 
sunt înlocuite cu aspiratoare, suflante și alte invenţii, rod ale genialei minți a omului, dar care, 
poate, în miopia lui, ignoră ceea ce nu trebuie ignorat: trecutul cu ale lui valori neprețuite, fie ele, 
poate pentru unii, prea simple sau ... banale. 

Despre coşuleț ne-a spus că este împletit, manual, din năpiţe”” de alun. Cum începe 
primăvara, soţul şi ea, taie cu grijă şi multă îndemânare sute de năpiţe din trunchi de alun găsit 
prin pădurea din spatele casei şi le ține afară la umbră pentru a le păstra ușor de lucrat. Acestea nu 
trebuie să se usuce, astfel se îngreunează procesul prelucrării iar coşulețele, coșurile şi târnele nu 
vor mai avea aceeași durabilitate. Ana era fascinată, se vedea asta din atenţia pe care a oferit-o 
discuţiei şi sclipirea din ochi. Și-a dorit să o ajute pe femeie şi astfel i-a cumpărat coșulețul. 

Terminând de băut limonada noastră, femeia şi-a continuat drumul pierzându-se în 
depărtare, şi strigând în continuare: „Măturoaie! Măturoaiee! Hai, la măturoaieee...!”, sperând că 
va ieşi cineva, din căsuţa sa, dornic să cumpere din „obiectele aduse spre vânzare” şi atât de 
necesare în gospodărie. 

Ana a intrat în curte imediat, uitând de standul de limonadă și de „afacerea noastră”, 
ducându-se la părinți şi la Matei, pentru a le povesti ce tocmai se întâmplase. Auzind povestea, 
parcă desprinsă dintr-un volum de acțiune, mătuşa schițează un zâmbet, aducându-și aminte de 
copilăria sa la ţară și bucurându-se că și copiii ei mai pot avea parte de astfel de momente. A 
urmat o clipă de depănare al amintirilor, la care s-a alăturat şi bunicul ce ne-a povestit despre 
aceste îndeletniciri, ce dăinuie dinaintea copilăriei lui. 

Ziua a continuat cu o plimbare cu bunicul, surpriză pentru noi copiii, acasă la femeia cu 
mături. Ne-am bucurat să o revedem și să îi cunoaştem familia. Ana era de-a dreptul uimită de 
mediul din care proveneau..., casa, satul..., absolut tot. Viaţa din străinătate este diferită, sursele 


“ lon Oană, Istorie și cultură în Lerești Mușcel, ed. ARS DOCENDI, București, 2018, p. 159. 
Fâșii lungi, înguste sau late, scoase din nuiele dealun sau anin, folosite la confecționarea CopurilAr i sau târnelor. 

de venit tind altele, oamenii având priorități înalte... Mirajul ANEE occidentale, a dus la o 
adevărată „lume nouă” pentru mulţi concetăţeni rudari. 

Gârbovită, lividă, imperturbabilă, cunoştinţa noastră de dimineață, stătea pe scăunelul 
său, migălind la obiecte „seculare” atât de necesare în casa, curtea şi grădina omului. Scăunelul, 
era lucrat de soţul ei, din lemn de plută iar picioarele, trei la număr, erau făcute din cepi” 4 de brad. 
In curte domina o grămadă mare de crăcuţe de anin și mesteacăn, de mături şi măturoaie 
confecționate din acestea.. (Foto 1) Știţi care e diferenţa între cele două? Nici noi nu știam, până 
când cei doi soți ne-au spus că măturoaiele au cozi iar măturile, nu! Călduros, ne-au invitat în 
„atelierul” lor. Chiar dacă din exterior, acesta părea doar o baracă, în interior se aflau adevărate 
comori. Am descoperit, în afară de mături şi măturoaie, o varietate de produse realizate de ei, 
precum: coşuri, târne” "(Foto 2) greble, furci, mestecare, linguri, prepeleci, pocii pentru susținerea 
legumelor în grădină, ş.a.5 ei toţii eram surprinşi. Fiecare obiect avea locul lui, totul era aşezat 
perfect, într-un stil parcă realizat după planul unui arhitect iscusit. Si cu toate astea, ei erau 
oameni simpli și modeşti. După câteva discuţii am aflat şi contribuția soțului în procesul 
complex; după cum poate vă gândiţi, acesta se ocupă de partea ce necesită mai multă forță, 
precum ascuţitul dinților pentru greble, datul găurilor, măsurătorile sau şlefuitul. (Foto 3)Am 
făcut fotografii şi ne-am lămurit în privinţa procesului, cei doi soţi făcându-ne o demonstrație a 
împletiturii coşulețului pe care îl cumpărase Ana de dimineaţă. Acest proces implică multă 
răbdare şi îndemânare. (Foto 4) Ce paradox! Meşteşuguri şi lucruri lăsate moştenire din generație 
în generaţie, în curând, vor dispărea rămânând doar o amintire şi apoi... istorie... Dacă...(!) Am 
aflat de la aceştia, că mâine dimineaţă aveau să pornească spre Vlașca pentru schimbul de 
produse (făină, mălai, grâu, mai exact, derivate de morărit) sau pe bani. Cu lacrimi în ochi ne-au 
spus că mai sunt foarte puţini oameni care practică „meseria” lor, de-i poți număra pe degetele de 
la o mână (!!!) dar, în alte sate din Mușcel, precum Gura Pravăţ, Măcelaru, Oţelu, Valea 
Hotarului, sau Lucieni această tradiție încă este puternică. Pentru noi este o binecuvântare să fim 
sănătoşi si capabili de muncă, au conchis ei. 

Ne-au mulțumit pentru vizită şi făcându-se târziu, am pornit spre casă. Am părăsit acel loc 
pitoresc privind în urmă cum case mari, chiar opulente, în care nu se mai respiră nimic din 
valorile înaintaşilor, înlocuiesc micuţele şi modestele căsuțe, dar în care se trăieşte intens într-un 
trecut ce, prin astfel de oameni, rămân, încă, un prezent autentic. 

Acesta este rodul neprețuirii a ceea ce face omul; a ceea ce a fost moştenit dintr-un trecut 
simplu dar generos în fapte şi lucruri mari... 

A fost o experiență foarte frumoasă, chiar şi pentru mine, care eram, cât de cât, 
familiarizată cu obiceiurile rudăreşti pe care le păstrează satul Pojorâta din comuna noastră. 

După această vizită, am lecturat o broșură, scrisă acum aproape 100 de ani, din care am 
aflat mai multe despre istoria şi tradițiile rudarilor. Din ea am aflat că, încă de la începuturile lor 
în spațiul subcarpatic, viața, existenţa și activitatea lor, a fost şi este (încă) legată de pădure. 


Materia primă folosită în activitatea creativă a fost şi este lemnul; materia primă a locuinţelor, la 
nivel de bordei, este lemnul. 

Între rudari ŞI pădure a existat ŞI există o legătură organică: „Ei î înşişi se numesc viermii 
lemnului "59 

Prin lecturare, ceva, mai mult decât interesant, atrage atenția şi anume că „,... în faţa 
condiţiunilor de astăzi, din ce în ce mai nefavorabile, ei înşişi Sfârșesc prin a spune: n-avem decât 
să ne pierdem” Şi rudarii se vor pierde ca rudari propriuziși.“ ( Foto. 5) 


* Proieminenţă prismatică sau cilindrică, fasonată la capătul unei piese de lemn cu care aceasta urmează a fi 
îmbinată în altă piesă. 

*7 Coş de nuiele, mai larg la gură decât la fund, prevăzut cu două toarte. 

* Într-un trecut nu prea îndepărtat, în Pojorâta, se mai confecţionau şi vătale — componente mobile ale războaielor de 
țesut. 

* Ion Chelcea, Câteva observaţiuni etnografice asupra rudarilor din Muşcel — Comunicare ţinută la Societatea 
Română de Antropologie din Cluj în ziua de 19 martie 1934. 


urez tezele fi Rare 
= tes isi 
P 5 pnl [FE La Munte al 
Crveetia . Jinteteană pentru Conbură +Îngey 48 Ti LE Munici ung 


SV Ă 
PA Institutul 
+ Naţional al 


te Îsp 
ar 7 
4 ERIE 
1ER); iv, R/ Patrimoniului 
E 5943 iriatex rii şi 


Se întâmpla asta în urmă cu aproape 100 de ani ... iar acum suntem martorii acestor precizări 
(217). 

In urma diseminării proiectului în cadrul Consiliului Consultativ Ştiinţific de pe lângă 
Consiliul Local al comunei Lereşti ( Foto.6-9) s-a concluzionat că trebuie întreprinse acţiuni ca 
pe termen cel puţin mediu aceste îndeletniciri rudăreşti să fie revitalizate astfel încât producțiile 
rezultate să poată constitui o sursă de existenţă pentru locuitorii cu posibilităţi minore ale acestei 
etnii. 

Domnul primar, în urma discuţiilor avute cu dânsul, a reiterat ideea revitalizării 
activităților rudăreşti cât şi acțiuni de iniţiere a micilor generaţii în însușirea tainelor acestor 
meşteşuguri pe cale de dispariţie în Pojorâta. Ca una dintre acţiunile de revitalizare ar putea fi şi 
aceea ca anul viitor în cadrul Zilelor Comunei să existe un stand destinat produselor acestor 
îndeletniciri. 

Foto. 1 
CRĂCUŢE DE ANIN, MESTEACÂN ȘI MĂTURI 


Sursa: Cercetător Rodica Trifănescu — Institutul Naţional de Cercetare şi Dezvoltare în Turism 
(I.N.C.D.T 

Sursa: prof. Ionel Petre Boncoi, din arhiva personală 


Foto. 3 


REZULTANTIE. Lea ACTIVITĂȚII BĂRBAȚILOR 


Sursa: Cercetător Roslica "Fei osoue-= Institutul Naţional dle Cercetare şi Dezvoltare în Turism 
(.N.C.D.T.) 

Foto.4 
ÎMPLETITUL COȘULUI ŞI LEGAREA MATURIIL OR ȘI MĂTUROAIELOR 

Sursa: Cercetător Rodica Trifănescu — Institutul Naţional de Cercetare şi Dezvoltare în Turism 
(.N.C.D.T.) 


Foto. 5 


RUDARI CE Ad DIN PĂDURE L VALEA MARINEȘTILOR, LUCIENI MUSCEL) 


Sursa: ION  CHELCEA — Câteva observațiuni etnografice asupra rudarilor din Muşcel, 


comunicare ţinută la Societatea Română de Antropologie, Cluj, 19 martie 1934, p.3 (Biblioteca 
Academiei Române). 

Foto. 6 


Diseminare proiect în Comitetul Cultural Științific de pe lângă Consiliul Local al 
Comunei Lereşti 


Foto.7 


Diseminare proiect în Comitetul Cultural Științific de pe lângă Consiliul Local al 
Comunei Lereşti 

Foto.8 


Diseminare proiect în Comitetul Cultural Științific de pe lângă Consiliul Local al 
Comunei Lereşti 


Foto.9 


Diseminare proiect la nivelul elevilor din cadrul Școlii Gimnaziale Nr.1. 
din Comuna Valea Mare Pravăţ 

Sursa: prof. lonel Petre Boncoi, din arhiva personal 

Diseminare proiect în cadrul Cercului de Istorie „Gheorghe Brătianu”, al Bibliotecii 
Municipale „Ion Barbu” din Câmpulung Muscel, a afişelor tematice pe S IV A şi S VIB ale 
elevei Dogaru Cleopatra de la Școala Gimnazială „Nanu Muscel” 

